Két técsz-elnök 


LE A BÜROKRÁCIÁVAL! 


LÁNC . 



- Rettenetesen irigyellek, neked több parasztod van. mint 
nekem . . . 


Tájékozatlan szegedi lakos 



- Tíz óra már elmúlt! 


Tatarozzák a szomszéd házat, 
kivül-bclül. Érthető hát, hogy e/ 
a fő beszédtéma, s reggelente az 
autóbuszmegállónál várakozva, 
el elkap cgy-egy szomszéd, s be¬ 
avat a tatarozás rejtelmeibe. 
Elmondom hát, mit mesélt cl 
egy ismerősöm tegnap, s mit egy 
másik ma. 


- Tegnap délután, ahogy haza¬ 
jövök, az előszobában, a nyitott 
vécéajtóban ott áll a vízvezeték- 
szerelő, és élénken csóválja a 
fejét. Kérdem tőle, mi baj. 
,,Uram - azt mondja -, ezt 
nem hittem volna.” Mármint 
micsodát? - kérdem ismét, mert 
most már érdekel az ügy. „Hát 
azt - folytatja -, hogy egy ilyen 
jó karban tartott lakásban alu¬ 
míniumból legyen a lánc.” 
..Miért, miből legyen?” - lepőd¬ 
tem meg, mire a szerelő szeme 
kerekre tágult. „Miből, uram, 
miből? Hát rézből. Nem mon¬ 
dom, a boltban ugyan nem kap¬ 
ni rézláncot, de nálam véletle¬ 
nül van. Ha az űr ad ilyesmire, 
ugyebár.” 

Gondoltam, nem minden hé¬ 
ten van tatarozás, és az ember 
ne vesszen össze a dolgozókkal. 
Nekem ugyan megtette az alu¬ 
míniumlánc, dehát üsse kő, ne 
mondják rám, hogy smucig va¬ 
gyok. Jöjjön a rézlánc - dön¬ 
töttem, s elhatározásomnak egy 
kézfogással adtam nyomatekot, 
minek folytán a kezemből az 
övébe vándorolt egy szemérmes 
zöld bankó. Nos, a szerelő el¬ 
sietett, majd néhány perc múlva 
visszatért. Néhány pillanat alatt 
leakasztotta a régi láncot, fel¬ 
tette az újat. A jól végzett 
munka büszke érzésével a kü¬ 
szöbről még egyszer megszem¬ 
lélte művét, majd távozott. 


LÁNC... 

Amiért pedig elmondtam ezt 
xs esetet, az az, hogy mint 
megtudtam: nem is igaz. hogy 
:n*m kapni rézláncot. Na, mit 
sz*'*l hozzá? 


- A, jó, hogy találkozunk, 
szerkesztő elvtárs! Ezt írja meg, 
ezt a pazarlást, amit tatarozás 
címén véghezvisznek. Tegnap is 
mi történt. Délután, ahogy 
hazajövök, a vécében bíbelődik 
egy szerelő. Kérdem, mit csinál 
ilyenkor, munkaidő után. Azt 
mondja, be ne mószeroljam a 
művezetőnél, hogy ilyenkor dol¬ 
gozik, de csak most jutott eszébe 
egy munka, amelyet ma el kel¬ 
lett volnn végeznie, ö már ilyen 



ember: ami mára ki volt adva. 
azt ma végzi cl. És ahogy be¬ 
szél, látom, leakasztja a vécé¬ 
láncot, és másikat tesz a helyé¬ 
re. Kérdem tőle: mire jó ez? 
Hiszen két évtized óta jó egész¬ 
ségben használtuk a régi láncot! 
„Nem úgy van az, uram - 
feleli. - Ami egyszer ki van 
adva, azt mi megadjuk a ked¬ 
ves lakóknak, mert az jár.” Ez¬ 
zel be is fejezte és elment. Na, 
mit szól hozzá! 

- És mondja - kérdeztem -» 
milyen lánc volt a maguké? 

- Hát éppen ez az! - vála¬ 
szolta indignáltan a szomszéd. - 
A régi egy kitűnő rézlánc volt. 
az új meg egy vacak alumínium. 

Sz. J. 


Haladó fodrász 



Nehéz probléma 



- Kire kenjük, kartársak? 




































































Ellenőrzés 



- Nem is így kell csinálni . . . 


Főnöki előkészület 



Holnap milvcn lcg)ck a hivatalban? 


MEGKÉRDEZTÜK MUNKATÁRSAINKAT: 

Voltak-e már közvetlen életveszélyben? 


Tatarozzák a házunkat! Azt 
hiszem, ezzel mindent megmond¬ 
tam ... 

D. F. 

Voltam, de szerencsére még az 
utolsó pillanatban meg tudtam 
magyarázni a költőnek, hogy félre¬ 
értett, és isteninek tartom a ver¬ 
sét. f. L. 

Igen, egyszer húszéves korom¬ 
ban valaki meg akart ölni egy nő 
miatt, de szerencsére közbejött cl 
második világháború. 

(f-P) 

Kilenc forint húsz fillért tett ki 
a számla. Elszántan vártam, hogy 
a tízesemből a pincér visszaadjon. 

G. Sz. 

Amióta a doktor Kildare soro¬ 
zat megindult a tévében , szüntele¬ 
nül úgy érzem, hogy életveszély¬ 
ben forgok. 

le a. 


Igen. Apám fiatal korában el¬ 
határozta, hogy agglegény marad. 

M. Gy. 

1932-ben történt, Berlinben. 
Szőke Szakáll, a kitűnő komikus 
egy alkalommal felvett Hispano 
kocsijára, és úgy száguldott vele , 
hogy még a tűzoltóautót is meg¬ 
előzte. Célhoz érve, fogvacogva 
gratuláltam ügyességéhez, mire 
kijelentette: egy hét múlva jöjjek 
el vele kocsikázni . amikor már 
autóvezetői jogositványa is lesz ... 

P. L. 

Voltam. Máricusban egy meteor 
hullott a Góbi-sivatagba. Ha akkor 
ott megyek el alatta, ma már kam¬ 
pec nekem. 

s. P. 

Hogyhogy voltam? Vagyok. Szü¬ 
letésem perce óta. 

(t.) 




\ 


- Nagyon tiszta állat. Valahányszor 
megharapja a postást, utána mindig fogat 
mos . . . 

Dolgozik az idegenvezető 


Várnai György rajza 




A. B., Budapest. Sajnos, közleke¬ 
dési balesetek ellen nem tudunk 
megfelelő diétát ajánlani. Ha ilyen 
tünetek lépnek fel, forduljon az első 
mén tporv oshoz. 

C. D. t Szolnok. Az egyik embernek 
árt az alkohol, a másiknak nem. 
Hogy önnek árt-e az alkohol, majd 
kiderül a boncolásnál. 

E. F., Abádszalók. Panaszkodik, 
hogy nem tud aludni. Próbált már 
éjszakai műszakot vállalni? 

G. N. t Rákospalota. Azt írja, hogy a 
házat, amelyben lakik, tatarozzák, s 
emiatt gyakran fáj a feje, néha rend¬ 
kívül élesen. Biztos benne, hogy jól 
körül szokott nézni, miközben elha¬ 
lad az állványok alatt? Tégla és más¬ 
féle törmelék gyakran idéz elő trau- 
matikus fejpanaszokat. 

I. J., Mocsolád. A hatásos fogyó¬ 
kúra néhány mozdulat kiiktatásán 
alapszik. Ha csökkenteni tudja azok¬ 
nak a kézmozdulatoknak a számát, 
amelyek a táplálék megragadását és 
szájhozvitelét szolgálják, akkor szá¬ 
mottevő súlycsökkenésre számíthat. 

K. L., Csepel. Az orvostudomány 
a náthának csak egyetlen gyógymód¬ 
ját ismeri: meg kell várni, amíg el¬ 


múlik. Ha nem várja meg, ezt csak 
a saját felelősségére teheti. 

M. N., Tata. Ha kisfia a frontátvo¬ 
nulásokra való hivatkozással nem ta¬ 
nulja meg a leckéjét, örüljön neki, 
hogy ilyen orvosmeteorológiai mű¬ 
veltséggel rendelkező gyermeke van. 

O. P. t Soroksár. Nem helyes, ha 
minden öt percben megméreti a vér¬ 
nyomását. Az óránkénti mérés tel¬ 
jesen elegendő. 

R. S., Józsefváros. A fájdalom mé¬ 
résére csak akusztikus módszerek 
állnak rendelkezésünkre, ezek sem 
megbízhatók, mert az ordítás nagy¬ 
ságrendjének megállapítása csak 
szubjektív eltérésekkel történhet. 

T. U., Balatonaliga. Van védekezés 
a hajhullás ellen, de teljesen ered¬ 
ménytelen. 

U. T., Adony. Az, hogy önt nyolc¬ 
vanéves korában eltiltották a ma¬ 
ratoni futástól, még nem veti fel 
élesen a gerontológia fontosságát. 

S. R. % Kispest. Panaszkodik, hogy az 
orvos vizsgálat közben hümmögött és 
a fejét csóválta. Nincs igaza. Fogal¬ 
ma sincs arról, mennyi baja van egy 
orvosnak. 

P. O., Salgótarján. Az sem jó, hogy 



eddig még minden héten leszokott a 
dohányzásról. Nem szabad az akarat¬ 
erejét ekkora megterhelésnek ki¬ 
tenni. 

N. M., Hévíz . A hipochondria a 
képzelőerő hipertrófiája. Kórokozóját 
még nem sikerült megtalálni, noha 
rengeteg népszerű orvosi cikket írtak 
róla. 

L. KArács. Nem szabad nyugta¬ 
lankodnia Erős lélekkel bele kell 
nyugodnia a kedvező diagnózisba. 

J. Harkány. Érdekes problémát 
vet fel levelében. Azt írja, hogy ha 
mérgében eltör egy tányért valame¬ 
lyik hozzátartozója fején, rendszerint 
lecsillapodik, viszont aggasztja, ha a 
szóban forgó hozzátartozó agyrázkó¬ 
dást kap. Azt kérdezi, hogy nem árt-e 
önnek ez az aggodalom. Remélem, 
hogy árt. 

K. G., Diósgyőr. A bŐrkeményedés- 
nek hipnotikus úton történő gyógyí¬ 
tása még kezdeti állapotban van. 

F. E., Soltvadkert. Panaszkodik, 
hogy eltörte egy értékes vázáját. Ja¬ 
vallat: teljes nyugalom és állottvizes 
borogatás. 


prof. Feleki László 

legedűs István rajza 


Mondja, lelkem, a divatrevüt merre találom ? 
















































































Karambol 


X 



- Mit csiaáljak, engem is löknek . . . 

Csak előre I 



Őszinteség 


Este, mikor hazatértem, 
szállásadónőm, özvegy Som- 
3} sáné azzal fogadott, hogy 
tS idézést kaptam bűnügyben. 

A vékony papírszelet arra 
figyelmeztetett, hogy szer¬ 
dán délelőtt kilenc órakor 
jelenjek meg a Markó utca 
25-ben, ahol tanúként le¬ 
szek kihallgatva Drinajda 
Jenő autólopási ügyében. 
Rögtön tudtam, miről van 
szó, hiszen szemtanúja vol¬ 
tam, amikor el akartak lop¬ 
ni egy vajszínű Skodát. 

Másnap reggel özvegy 
Somsáné elzárta előlem a 
szappant a fürdőszobában, 
a házmester nem köszönt 
vissza, a szomszédom ré- 
vetegen elnézett a fejem fe¬ 
lett, és Mladonácz a föld¬ 
szintről, aki köztudomásúan 
két évig le volt csukva, jó¬ 
akarattal utánam szólt: 

— Szegedre kérje magát, 
ott sokkal jobb a koszt! 

Szerda reggel megmutat¬ 
tam az idézést a munkahe¬ 
lyemen, és elmentem a tár¬ 
gyalásra. A kihallgatásom¬ 
ra már sor sem került. Dri¬ 
najda Jenő az én közremű¬ 
ködésem nélkül is megkap¬ 
ta a magáét. Még ebédidő 

I 



' u-Ö 

- Elnézést,uram, de én itt csak félállásban vagyok! 



előtt visszaértehn a munka¬ 
helyemre. Klassai, a kettős 
könyvelő, álrészvéttel hoz¬ 
zám lépett, és szomorúan 
megjegyezte: 

— Látom az ítélethoza¬ 
talig feltételesen szabad¬ 
lábra helyezték. Majd in¬ 
tézkedtünk, hogy többet túl¬ 
órázhasson. Minden fillérre 
szüksége lesz a családjá¬ 
nak, amíg maga odabent 
van. 

Trepcsányi, a szobatár¬ 
sam csak ennyit mondott, 
miközben mélyen a sze¬ 
membe nézett: 

— Hát érdemes volt? Ad¬ 
dig jár a korsó a kútra, 
amíg eltörik. Előbb-utóbb 
minden visszaélést lelep¬ 
leznek. 

Korponai jóságosán meg¬ 
simogatta az orcám, és 
gyengéden hátba veregetett: 



Alkotó képzelet 


Szélcsendben 



- Szabad segítenem, igazgató kartárs? . 


— Nézze, szépen leüli a 
büntetését. Ha kiszabadult, 
ígérem, visszafogadjuk kö¬ 
zösségünkbe a mi megté¬ 
vedt bárányunkat. Mind¬ 
nyájan emberek vagyunk, 
mindnyájan tévedhetünk. 
A lónak négy lába van, 
mégis kivonták a forgalom¬ 
ból — jegyezte meg tréfá¬ 
san, hogy jobb kedvre de¬ 
rítsen. 

Ekkor dühösen felordítot¬ 
tam: — Értsék meg, nem 
vagyok bűnös! Ich bin un- 
schuldig! Csak tanúként 
idéztek be a rendőrségre. 
Tessék utánanézni. Tessék 
ellenőrizni. Én csak tanú- 
vallomást tettem egy autó¬ 
lopási ügyben! 

— Ez a mai autóőrület 
már sok embert juttatott 
lejtőre. Maga is beérhette 
volna egyelőre a villamos¬ 
sal — közölte megvető te¬ 
kintettel Drubnói, és a töb¬ 
biekkel együtt eloldalgott 
mellőlem. Pillanatok alatt 
kiközösítés lett a sorsom. 

Azóta riadt tekintettel, 
görnyedten osonok az ut¬ 
cán. Tegnap keserűségem¬ 
ben végül is elhatároztam: 
Nem tűröm tovább hogy 
alaptalanul gyanúsít¬ 
sanak. Jövő héten végre¬ 
hajtom a század második 
nagy angol vonatrablását. 
Nekem már minden mind¬ 
egy. Megbélyegzett ember 
vagyok. 

Galambos Szilveszter 








































NATO’helyzetjelentés 


Telefonbeszélgetés-rész¬ 

let: 

- Mi van veled? Olyan 
régen nem láttalak! 

- Eltörtem a lábamat. 

- Nahát, ez igazán el¬ 
maradhatott volna! 



Párbeszed egy e^zpresz- 
szóban:- 

- Ide figyelj, mesélek 
valamit, de nagyon bizal¬ 
mas! Esküdj meg, hogy 
nem mondod el senkinek 
sem! 

- Nem esküszöm! 

- Milyen vagy! Eddig 
még mindenki megeskü¬ 
dött' 



öregúr ül egy szabad¬ 
ság-hegyi fa tövében, cs 
távcső segítségével néz a 
messzeségbe, magyarul: 
gukkerez, miközben csó¬ 
válja a fejét. Felháborító¬ 
nak találja ugyanis a mai 
fiatalok viselkedését. 





„NUCLEX * 66" néven 
rendezik meg szeptember¬ 
ben az első nukleáris ipari 
vásárt Bázelban. A vásá¬ 
ron különféle atomfizikai 
berendezési tárgyakat, 
szerszámokat, műszereket 
lehet vásárolni. Nagy 
örömmel olvastam a hírt, 
s föltétlenül elmegyek a 
vásárra. Azt hallottam 
ugyanis, hogy ott olcsón 
lehet kapni használt po¬ 
zitront. 



Nemcsak a felnőttek ta¬ 
nulnak új szavakat a gye¬ 
rekektől, hanem megfor¬ 
dítva is: a gyerekek is 
szívesen bővítik szókin¬ 
csüket a felnőttek segítsé¬ 
gével. Amikor például 
Pistikét megkérdeztem, 
hogy mi akar lenni, ha 
felnő, így válaszolt: 

— Kameramann. 


F. L. 


Várnai György rajza 



|i£ A BÜROKRÁCIÁVAL! 

ESETEM A CIPŐVEL 


Hónapok óta tetszik ne¬ 
kem egy cipő, Indiából vá¬ 
sároltuk, könnyű, fonott ci¬ 
pő, háromszázötvenért árul¬ 
tuk. Hónapok óta nem vet¬ 
tem meg a cipőt, csak tet¬ 
szett a cipő a kirakatüve¬ 
gen át, háromötvénért. 

Boldogok a türelmesek! 
— kiáltottam fel biblikus 
örömmel a minapon, mert 
az indiai cipőmet ott talál¬ 
tam egy kirakatban, a vá¬ 
sári árleszállítás keze nyo¬ 
mán, kettőszáznegyvenötért. 
Nem késlekedtem tovább, 
hogy megvásároljam ma¬ 
gamnak, besiettem a keres¬ 
kedésbe, nem sokkal utóbb 
pedig kisiettem belőle, hogy 
egy másik boltba siessek 
be érte, mert ebben az üz¬ 
letben nem volt a lábamra 
való méret az indiai cipő¬ 
ből 

Az olvasó most azt várja 
tőlem, hogy ebben a másik 
boltban sem volt negyven¬ 
egyes, vagy nem volt indiai, 
vagy tévedésből zöldséges¬ 
boltba nyitottam be, de nem 
így történt. Cipőboltban áll¬ 
tam, kezemben negyven¬ 
egyes indiaival, mondtam: 
jó, viszem. 

— Háromötven — mond¬ 
ta az eladó. 

— Kettőnegyvenöt — ja¬ 


vítottam ki én, mint aki a 
tudás sámfájáról evett. — 
Árleszállitva van! 

— Nincsen árle szállítva! 
—- mondta a boltos. — Viszi 
háromötvenért, vagy nem 
viszi? 

— A szomszédban kettő¬ 
negyvenöt, árleszállítva. 

A boltos undorodva for¬ 
dult el tőlem. „Pukkadj meg 
— gondolta —, ebben a vá¬ 
sári rumliban csak feltar¬ 



tasz. Nyisd ki a szemed, 
hogy mi van árleszállítva 
és mi nincsen /” 

Siettem a harmadik üz¬ 
letbe, ott volt indiai, ket¬ 
tőnegyvenötért, csupa negy¬ 
venkettes szám. 

A negyedikben volt negy¬ 
venegyes. Most már gyano.k- 
vó voltam. Azt kérdeztem: 

— Itten maguknál, a ke¬ 
reskedésben, árle szállított 
cipővásár folyik? 

— Mint látja — mondta 
a boltos. 


— Akkor kérem ezt az 
indiait, kettőnegyvenötért. 

„A nagyapádat! — gon¬ 
dolta a boltos. — Ez három- 
ötven” 

„Ez lenne neked egy jó 
bót! — gondoltam én — ár¬ 
le szállított cipőt régi áron 
adni. Jó kis svindli!” 

— Kettőnegyvenötért vi¬ 
szem. 

„Akaszd fel magadat — 
gondolta a boltos —, ez nem 
ecseri piac. A fene egye 
meg az ilyen vásárlót” 

Nem nyúzom tovább az 
indiai cipőt; megfejtése: a 
cipó az áruházak cipőosztá¬ 
lyainak vásári listáján ár¬ 
leszállítva szerepel, míg a 
cipőboltok listáján árleszál¬ 
lítás nélkül. A susztermun¬ 
ka világos. 

A magam számára viszont 
azt találtam ki, hogy egy 
apróhirdetést teszek közzé, 
az alábbi szöveggel: 

„KERESEM azt a megértő 
és humorérzékkel híró cipő¬ 
boltvezetőt, aki hajlandó 
negyvenkettes Indiai cipő¬ 
met, melyet 245,— Ft-ért 
vettem egy áruház cipőosz¬ 
tályán. egy negyvenegyesre 
kicserélni, mivelhogy neki 
mindegy, hogy raktárában 
41-es vagy 42-es cipőből van 
eggyel több vagy kevesebb¬ 
je, nekem viszont nem 
mindegy, hogy 41-es cipőm 
legyen, százöt forinttal ol¬ 
csóbban." 

Somogyi Pál 























































































Az első kávé ünnepe 




Rekviem 




Lapjainkat olvasván, a 
Magyar Nemzetnek az a 
híradása tetszett nekem 
az utóbbi időben a leg¬ 
jobban, amely arról szá¬ 
molt be, hogy Budapest 
hetedik kerületében ezer 
forintra bírságolták az 
egyik zöldség- és gyü¬ 
mölcsüzlet vezetőjét, 
mert nem volt hajlandó 
a bolt részére szállított 
rossz minőségű árut át¬ 
venni. 

A saját vállalata rótta 
ki a bírságot a megátal¬ 
kodott üzletvezetőre. 
Ügy kell neki! Mit okos¬ 
kodik!? Végre rossz mi¬ 
nőségű áru is lett volna 
az üzletében. 

Csak dicséret illetheti 
a vállalat vezetőségét, 
hogy rendet akar terem¬ 
teni, és ennek érdeké¬ 
ben, szükség esetén, ad¬ 
minisztratív eszközökhöz 
is folyamodik. Vélemé¬ 
nyem szerint azonban 
egyedül a büntetés nem 
elegendő, nincs megfe¬ 
lelő nevelő hatása, és 
ezért nem is vezethet 
kellő eredményre. Leg¬ 
feljebb a bő választék 
megteremtésének első lé¬ 
péseként fogható fel, 
amelynél nem szabad 
megállni. A helyes áru¬ 
ellátás, szaknyelven 
szólva „áruterítés”, meg¬ 
követeli e nagy perspek¬ 
tívákat magába rejtő 
kezdeményezés tovább¬ 
fejlesztését. 

Ha megbírságolták 
ugyanis azt az üzletve¬ 
zetőt, aki megtagadta a 


rossz minőségű áru átvé¬ 
telét, akkor be lehetne 
vezetni, hogy premizál¬ 
ják azt a zöldség- és gyü- 
mölcsbolt-vezetőt, aki 
a rossz minőségű árut 
átveszi. Meg lehetne ho¬ 
nosítani továbbá, hogy 
bírságolják meg azt a 
zöldség- és gyümölcs- 
bolt-vezetőt, aki a részér 
re szállított jó minőségű 
árut gátlástalanul átve¬ 
szi, viszont premizálják 



azt a derék boltvezetőt, 
aki a jó minőségű áru 
átvételét a leghatározot¬ 
tabban megtagadja. 

Persze, kérdéses, hogy 
a vállalatvezetői élnek-e 
a lehetőségekkel, meg¬ 
valósítják-e majd javas¬ 
lataimat? A tanács 
ugyanis, már az első lé¬ 
pésnél közbeszólt, és fel¬ 
oldotta a szóban forgó 
zöldség- és gyümölcs¬ 
üzlet vezetőjére kirótt 
ezerforintos bírságot, 
ami engem mély szomo¬ 
rúsággal tölt el, mert ar¬ 
ra vall, hogy nálunk oly¬ 
kor elfojtják még a leg¬ 


jobb kezdeményezése¬ 
ket is. 

Megítélésem szerint 
pedig a jó áruelosztás és 
a vásárlóközönség igé¬ 
nyének kielégítése szem¬ 
pontjából a javasolt 
megoldásra igen nagy 
szükség lenne... 

Mert: az ember hiába 
járja manapság az egyik 
zöldség- és gyümölcs¬ 
üzletet a másik után, 
hogy szerény háztartása 
számára ütődött, puhára 
nyomott gyümölcsöt és 
fonnyadt zöldséget vásá¬ 
roljon — az istennek sem 
kap. Ez az a bizonyos 
hiánycikk zöldség- és 
gyümölcsüzleteinkben! S 
amíg egyes konok és kü¬ 
lönc boltvezetők meg¬ 
tagadják a rossz minő¬ 
ségű áru átvételét, ad¬ 
dig szegény háziasszo¬ 
nyok kénytelenek beér¬ 
ni a hamvas friss őszi¬ 
barackkal, a feketére 
érett, nagy szemű spa¬ 
nyol meggyel és a föld¬ 
től gondosan megtisztí¬ 
tott, karvastagságú sár¬ 
garépával és más ex¬ 
port minőségű zöldség¬ 
félével, egyedül csak 
azért, mert a zöldség- és 
gyümölcsbolt vezetője 
megmakacsolta magát. 

De ami késik, nem 
múlik. Én bízom a vál¬ 
lalatban: kerül még 

rossz minőségű gyü¬ 
mölcs- és zöldségáru a 
magáról megfeledkezett 
üzletvezető boltjába ... 




Pusztai Pál rajza 

Ducikat tűmh 





















































LE A bÜROKRÁCIÁVALI 


Kártyás gazda 


Hegedűs István rajza 


TÁRSAS ESETÜNK 
A KÁLYHALYUKKAL 

Új társasházba költöztem. 

Üj, mert még vadonatújak a 
dudorok a parketten, a repedések 
a falon, a törésnyomok a -kilin¬ 
cseken. Társas, mert a nevezett új¬ 
donságokat huszonhat lakótár¬ 
sammal élvezem. És hogy ház ...? 
Hát istenem ... Vannak még hi¬ 
bák és hiányosságok. 

Egyébként: a megszokottakon 
kívül felmerült még ,,plusz egy” 
hiányosság, ami végső fokon a bő¬ 
ség zavarából származott: kályha 
nincs ugyan a lakásban (gázzal 
fütünk), de van számos kályha¬ 
lyuk. Ezekhez viszont nincs egyet¬ 
len pléh-fedő sem. Amikor rekla¬ 
máltunk, közölték, hogy az „nincs 
a tervben”. Viszont a dolog rop¬ 
pant egyszerű: a lyuk 112-es mé¬ 
retű, ilyen nagyságú fedőket kell 
vásárolni hozzá. 

A vásárlást úgynevezett szak¬ 
üzletekben próbáltuk megejteni, 
ahol azonban közölték, hogy hazai 



iparunk csak 105-ös és 118-as lyu¬ 
kat ismer s ezért hazai kereske¬ 
delmünk csak ilyen méretű kály¬ 
halyuk-fedőket árusít. Hat üzlet¬ 
ben próbáltam igazolni, hogy új 
társasházunkban (lásd fentebb!) 
a vadonatújonnan betervezett 
lyukak mind 112-es méretűek — 
semmiféle érvelésem nem hasz¬ 
nált. Végre a hetedik üzletben az 
egyik segéd megszánt, és a kijá¬ 
rati ajtó sarkában a fülembe súg¬ 
ta, hogy ilyenfajta köralakú bá¬ 
dogeszköz is kapható, mégpedig a 
Garay tér 3. szám alatt. 

Elrohantam a megnevezett lelő¬ 
helyre. De csak egy másfélemele¬ 
tes romházat leltem ott, a föld¬ 
szinten egy szemfelszedö kisipari 
műhellyel. Ekkor azonban már 
mindenre el voltam szánva: oda 
is benyitottam a kályhalyuk-fe¬ 
dőért. Nem utasítottak el! Ellen¬ 
ben a rutinos idegenvezetők tá¬ 
jékozottságával mutattak át a tér 
szemközti járdájára, ahol is pony¬ 
vával fedett fakalibában derék 
ősz maszek néni valóban korlát¬ 
lan mennyiségben árusította a 
112-es fedőket, darabját 7 forin¬ 
tért. 

Most már mind a huszonhét la¬ 
kónak van belőle. E soraimat tu¬ 
lajdonképpen csak előzékenység¬ 
ből írtam meg: hátha hazai ipa¬ 
runknak és kereskedelmünknek 
is szüksége lenne 112-es kályha- 
lyuk-pléhfedőre. 


Rácz György 



-fzwvLi&nvede 


Irodalmunkban egykor 
- régi példák nyomán - 
kivirágzott a tanító cél¬ 
zatú mesék divatja. Szer¬ 
zőik azt kívánták bizonyí¬ 
tani, hogy a jó végül is 
elnyeri méltó jutalmát, a 
rossz pedig előbb-utóbb a 
büntetést. Irodalmunk e 
becses és mindenképpen 
haladó szellemű hagyo¬ 
mányának ápolása és újra¬ 
élesztése érdekében adom 
közre a következő tanul¬ 
ságos históriát. 

Ihaj Mátyás vállalati 
igazgató tőrőlmetszett 
egyéniség volt, aki nem 
sajnált magától némi heje- 
huját, a megszokott ven¬ 
déglátóipari létesítmény¬ 
ben. Sajátságos véletlen 
folytán, hasonló kedvte¬ 
lésnek áldozott Tyuhaj 
Gáspár, a vállalat főköny¬ 
velője is. Eddig semmi 
hiba. Rajtuk kívül még 
isznak néhányan a honi 
lankákon. A baj ott kez¬ 
dődött, amikor Ihaj és 
Tyuhaj kartársak számlát 
kértek a mulatozás folya¬ 
mán bekebelezett ’ és be- 
nyakalt, szilárd és csepp¬ 
folyós halmazállapotú 
szolgáltatmányokról, majd 
megjelentek a vállalati 
szakszervezeti bizottság 
éber pénztárosánál, mond¬ 
ván: 

- Ehun egy-két szám¬ 
lácska, szaki, ettünk- 
ittunk, mi is, mások is, 
nosza fizesd ki sebtiben. 

- Miből? - támolygott 
az éber szaki. 


- Nincs kétezer forint 
a pénztárban? — kérdez¬ 
ték egyemberként a válla¬ 
latvezetőség tagjai. 

- De nincs ám! 

— Sebaj — felelte a talá¬ 
lékony pár —, átadunk* az 
igazgatói alapból kétezret, 
abból kifizeted a cechet. 

Így is történt. Az eset 
el volt boronáivá. A fele¬ 
dés ráborította jótékony 
homályát, a pók már há¬ 



lót szőtt rajta, amikor 
Korrekt Orbán szakszerve¬ 
zeti bizottsági számvevő 
kezébe akadt a huncut ki¬ 
utalás. 

— Micsoda?! — hördült 
fel keserűn a számvizs¬ 
gáló. - Ezek a mi kon¬ 
tónkra szopják le magu¬ 
kat?! - A fal tövébe ser- 
cintett, és nagy hirtelen 
feljelentette a két pákosz- 
tost. 

Mi történt ezután, hű¬ 
séges olvasóim? 


Az igazgató éppen el¬ 
érte a nyugdíjazási kor¬ 
határt, megtörölte a kezét, 
és töretlen kedéllyel nyu¬ 
galomba vonult. A fő¬ 
könyvelő pótlólag kifi¬ 
zette a cechet, utána tá¬ 
vozott a vállalattól. £s 
hová került? No hová? 
Természetesen a vállalat 
felettes szervének pénz¬ 
ügyi osztályára előadó¬ 
nak. Szóval a saját főnöke 
lett. Mert ugyebár ott 
szélesebb tér nyílik sok 
oldalú találékonyságának 
érvényesítésére és tovább¬ 
fejlesztésére. 

Addig igyál az állam 
kontójára, míg elő nem 
lépsz! 

Es Korrekt Orbán? 

Rá teljes súllyal nehe¬ 
zedett a nemezis. Kide¬ 
rült, hogy mindig is rosz- 
szul dolgozott. Sokszor 
elfelejtette kitenni az 
ékezeteket és a kötőjele¬ 
ket, a feljelentés óta meg 
egyenesen használhatat¬ 
lanná vált, miértis fel¬ 
mondtak neki. Ha a szak- 
szervezet le nem nyúl ér¬ 
te, úgy repült volna, mint 
a darumadár. 

Aki azt hiszi, hogy a 
históriában szereplő ne¬ 
vek valódiak, súlyos téve¬ 
désben ringatja magát. 
Ellenben a történet szent¬ 
igaz. Szóról szóra meg¬ 
esett. Magvas tanulságait 
vonja le ki-ki tetszése sze¬ 
rint. 

Kőműves Imre 

VENDÉGJÁRÁS 


- Hányszor mondjam, Pistike, hogy nem illik bámulni 
a külföldieket! 


CSÚCSFORGALOM A SZÁLLODÁBAN 


IrtlHDtN S'ío 
IfiA'ri K FOGLAL] 
JTEKINTSE meö 
A OYÖNY 9RÖA 
ÉJSZAKAI I 

BUDAPESTET!] 


NYOMOT TÉVESZTETT KÜLFÖLDI VADÁSZ 




Fülöp György rajzai 


QzoQph húfoíty szó?/ 


A hivatal dolgozói na¬ 
gyon szerették Esztit, az 
igazgató titkárnőjét. 
Nem csoda, Eszti min¬ 
denkinek elintézte apró- 
cseprő dolgait. A tele¬ 
fonüzeneteket lelkiisme¬ 
retesen továbbította, pri¬ 
vát leveleket is legépelt, 
és mindig közölte a be¬ 
osztottakkal az igazgató 
kedély állapot át, ami 

gyakran nagyon hasz¬ 
nosnak bizonyult, mert 
az álmoskönyv szerint 
sem jó dühös igazgatói 
kéréssel háborgatni. 


Esztit az igazgató is 
nagyra becsülte, kitűnő, 
szinte pótolhatatlan 
munkaerőnek tartotta. 

Voltak azután a hiva¬ 
talban olyanok is, akik 
a jószívű Esztit kérték 
fel, hogy közvetítse ké¬ 
résüket az igazgatónál. 
Különösen Sashegyi, a 
könyvelő, igyekezett ki¬ 
használni a titkárnőt. 
Megtörtént, hogy nem 
mert bemenni kérésével 
az igazgatói szobába, 
Eszti tolmácsolta az 
ügyet, és az eredmény 
kedvező volt. Sashegyi 
vérszemet kapott, és leg¬ 
közelebb megint Eszti¬ 
hez fordult, hogy kéré¬ 
sét tolmácsolja. Az igaz¬ 
gató most már elvesztet¬ 
te a türelmét: 

— Nézze, Eszti ez nem 
mehet tovább. Tegnap 
Zalai ügyében jött, ma 
megint Sashegyit képvi¬ 
seli. A kérések indoko¬ 
latlanok. ők jól tudták, 
hogy ilyesmivel nem jö¬ 
hetnek elém, erre ma¬ 
gát kérték fel, hogy 
„szóljon néhány szót”. 
Én ennek véget alcarok 
vetni. Kijelentem, hogy 
pont az ellenkezőjét érik 
el az illetők annak, amit 
akarnak. Megtörténhet, 
hogy valamire igent 
mondok — ha ők jön¬ 
nek. De ha a maga jó 
szívét akarják kihasz¬ 
nálni, és azt hiszik, hogy 
a titkárnő protekciójára 
van szükségük, nagyon 
tévednek. 

Eszti megkörnyékezése 
ezután sem maradt ab¬ 
ba. Hiába szabadkozott. 


hiába mondta, hogy di- 
rekt rossz, ha hozzá for¬ 
dulnak, a beosztottak 
csak mosolyogtak ezen, 
és továbbra is felhang¬ 
zott a kérés: „Szóljon 
néhány szót” 

— Szeretném, ha segí¬ 
tene nekem, Esztike — 
mondta egyszer a ravasz 
Sashegyi a titkárnőnek. 
— Hallottam, hogy en¬ 
gem akarnak Szegedre 
küldeni. Nagyon örülök 
neki, de nem vagyok biz¬ 
tos, hogy számíthatok-e 
erre. 

— Menjen be a diri¬ 
hez — biztatta Eszti —, 
bizonyára magát küldi, 
ha külön is kéri. 

— Nem, Esztike, in¬ 
kább maga! Az bizto¬ 
sabb! Nagyon kérem! 

A titkárnő egy pilla¬ 
natig gondolkozott: 

— Hát jó — mondta 
—, megpróbálom — s 
bement az igazgatójá¬ 
hoz: 

— Ez a Sashegyi fél 
füllel hallotta, hogy 
igazgató elvtárs őt kül¬ 
di három napra Szeged¬ 
re. Kétségbe van esve. 
Ugyanis a magánügyeit 
akarja intézni Pesten. 
Nem szeretne elutazni... 

— Ügy? És ezért me¬ 
gint magát macerálta? 
Szóval nem akar menni? 
Megy! 

Közben odakint Bla- 
zsek, a főelőadó, kíván¬ 
csian kérdezte Sashe¬ 
gyit: 

— Szóval, te nem 
akarsz menni? És ha 
mégis téged küldenek 
ki? 



— Ravasz voltam. Azt 
mondtam Esztikének, 
hogy nagyon szeretnék 
Szegedre utazni. Az öreg 
erre nem fog engem ki¬ 
küldeni. 

Ebben a pillanatban 
Eszti sugárzó arccal jött 
ki a diritől. 

— Elintéztem! Azt ha¬ 
zudtam, hogy nem akar 
menni. Erre persze ma¬ 
ga kapta meg a kikülde¬ 
tést! 

Palásti László 

















































































































































































































































































RIASZTÓ SZAMOK 

Sir Joseph Simpson, a londorü 
rendőrség feje, riasztó számokat 
közölt a nyilvánossággal a londo¬ 
ni bűnözés emelkedéséről. 1964- 
ben 11 százalék volt az emelke¬ 
dés az előző évvel szemben, s ez 
öszesen 254 260 bűnesetet jelen¬ 
tett. Sir Joseph szerint az új há¬ 
zak szinte csábítják a bűnözőket 
betörésre. Szerintünk is fején ta¬ 
lálta a szöget. Minél több ház, 
annál több alkalom a betörésre! 
Mint ahogyan a trópusi szigete¬ 
ken alig van zsebtolvaj, s az Ama¬ 
zon felső folyása táján hírből sem 
ismerik a vasúti merényleteket. 


Johnson tárgyalóasztala 

Vasvári Anna rajza 







Az utóbbi időben szemlátomást ol¬ 
vasmányosabbá váltak a lapok rendőr¬ 
ségi anyagai. Míg hajdan legfeljebb 
csak azt közölték, ha egyáltalán közöl¬ 
ték, hogy Iksz Ipszilon ezért és ezért 
ennyit és ennyit kapott, ma mindent, 
egész az utolsó szögig elmesélnek a 
nyájas olvasóknak, méghozzá olyan 
irodalmi stílusban, hogy csak na ... 
Ezek a színes krimi-tudósítások annyi¬ 
ra divatba jöttek, hogy talán még 
Arany János, a magyar nyelv utolérhe¬ 
tetlen művésze is, ha mostanság élne, 
kedvenc témáit az avítt ballada he¬ 
lyett inkább korszerű bűnügyi ripor¬ 
tok formájában publikálná. Valahogy 

így: 


HAMISAN ESKÜDÖTT, 
RÁJÖTTEK... 


Sűrű, sötét az éj, dühöng a déli szél. 
Jó Budavár magas tornyán az érckakas 
csikorog élesen. Az egyik helyiség sar¬ 
kában középkorú férfi hánykolódik. 
Képtelen elaludni. Hirtelen neszt hall. 

- Ki az, mi az? Vagy úgy. 

- Fordulj be és aludj, uram, László 
király. A zápor majd eláll. Az veri 
ablakod. 

A fiatalkorú N. Ulrik apród lépett 
be a szobába. László izgatott mozdu¬ 
lattal magához intette: 

— Mit gondolsz, nem lesz baj ebből 
a Hunyadi-ügyből? 

- Kizárt dolog - igyekszik meg¬ 
nyugtatni főnökét N. Ulrik. - A né¬ 
pek hamar elfelejtik az ilyesmit. 

- De megesküdtem, hogy bántani 
nem fogom. Mások is hallották. 

- Lárifári. Ha megesküdtél, hát meg¬ 
esküdtél. Ki merészelne ellened tanús¬ 
kodni? A góré ellen ... 

Az olajmécses rőt fényét egy léghu¬ 
zat rávetette a király fakó, hamúszín 
arcára, és az apród látta, hogy kréta¬ 
fehér. A szája széle viszont zöld volt, 
és fél másodpercenként összekoccan¬ 
tak a fogai. Ez így nem mehet tovább. 





Italt hozatott, és könnyed hangon el¬ 
fecsegte a legfrissebb udvari pletyká¬ 
kat. Majd csendesen megszólalt: 

— Felségednek sürgősen környezet¬ 
változásra lenne szüksége. Mit szólna, 
mondjuk, Csehországhoz? Megfelel? 
Nos, akkor máris csomagolok. 

László lefittyedt ajka görcsös mo¬ 
solyra torzult: 

- Dobzseü ... 


A rendőrség, előre megfontolt szán¬ 
dékkal elkövetett gyilkosság alapos 
gyanúja miatt, őrizetbe vette Ötödik 
László budai lakost. 

Dalmáth Ferenc 






Nem közölhető kéziratot 
küldtek: 

H. Bné, Miskolc. - M. Pál, 
Bp. II., Borbolya u. — M. Jó¬ 
zsef, Bp. XX.. Rákóczi u. - 
H. Ferenc, Bp. VI., Lenin krt. 

- Cs. Lajos, Bp. XVII. - C. 
Mária, Bp. XXI., Csillagtelep. 

- T. János, Szeged. — H. A. 
Bp. — U. Aranka, Bp. XVII., 
Sáránd u. - P. H. Sándor, Bp. 

- S. József, Alsógöd. - D. D. 
Szombathely. — G. Zsuzsa, 
Ónod. - K. Béla, Pécs. - K. 
László, Bp. XIV., Fűrész u. - 
H. György, Bp. XI., Gépész u. 

- K. Mihály, Gyula. - L. Béla, 
Bp. VI., Munkácsi M. u. — H. 
Ferenc, Miskolc. - O. Ede, 
Környebán^a. - R. P. Imre, 
Sarkad. — Sz. Gergely, Bp. IV., 
Llpták u. — F. Tibor, Bp. XIII.. 
Felka u. — H. Károly, Elek. 


Görög vázarajzok Szeg0 Gm raJza 



Egykor.. . 


.. . és most.. . 

Az igazgató szabadságra megy ... 


Nevelés 




- Micrt vered a gyereket? 




Felszólal, hadd lás¬ 
sák, hogy 6 is tudja. 

* 


Csinosnak és egyben nem mindegyik 

csintalannak lenni - ez anyja férjéhez, 

néha már létalap. * 


az 


A politikában ugyan¬ 
az a fontos, ami a lég¬ 
védelmi tüzérségnél — 
az előre tartás. 

' * 

Friss választmány 
mindig határozatképes. 

* 


* 

Flogyan lesz az em¬ 
ber óriás? Ügy, hogy 
nincs a méretére kalap. 

♦ 

Minden gyerek ha¬ 
sonlít az apjához, de 


Messziről mosolyog¬ 
nak már egymásra. Re¬ 
gi, kedves ellenségek. 

* 

Kettős szerelmi tra¬ 
gédia. A fiú ölt-halt a 
lányért. 

Gombó Pál 



























































































































































írünkön walki 

csoda 

(Bajor legenda a XVIII. századból) 

A Trunkenwalki Hercegnő 
Nagyon szép asszony volt. 

Oly ájtatos és szende lény, 

Eiényén nem volt folt. 

Szerette öt a nép nagyon 
és ünneplék egy szép napon, 

Trárá, triri, ti ere: 

A hercegnőnek született 
Egy szép kis gyermeke. 

A Trunkenwalki Herceg úr 
Kopasz volt mér, noha: 

De úgy örült, hogy táncra kelt 
Rengett nagy potroha. 

Egy újabb év elszárnyala, 

A nép ismét boldog vala, 

Trárá, trere, triri: 

A hercegnő dús keblein 
Egy új kis gyermek ri. 

Ez így ment öt-hat éven át 
Trárá, triri, trörő. 

Világra jött mát féltucat 
Kis herceg s hercegnő. 

Bár szép csodának vette ezt, 

A népöröm lohadni kezd, 

Trárá, triri, troró: 

Mert minél több srác született. 
Nagyobb lett az adó. 

A nép egy napon megjelent 
A herceg úr előtt. 

És kérte, hogy bocsássa eh 
A kormányelnököt. 

A herceg el is küldte hát 
S egy évre rá kincstárnokát, 

Tr.árá, triri, tréré: 

Am új két gyermek született, 

Ki hallott ilyet, jéll 

Dühös lett most a nép nagyon 
S mivel torkig vala: 

A palotába rontott bé. 

Zengett a vár fala! 

És furkósbottal, ó nagy ég, 

A kis lovászt agyonver ék! 

S lön erre nagy csoda! 

Nem jött világra hercegsrác 
Többé soha, soha! 

Király Dezső 


Vita 


- Uraim, igazán eleget ittak már! 

- Ne zavarjon bennünket! Tudja is maga, mi az, amikor 
az ember összetalálkozik egy honfitársával!... 

Camping 


Várnai György rajza 


VándorgyörO 

- Szeretném leg¬ 
alább egy évig meg¬ 
tartani. 


Magyarok a Balatonnál 
























































FELEKT LÁSZLÓ: 


ISTEN VELED, ATOMKOR!* 

(Kabócza Lajos kistisztviselő , 
aki a jelenkor fenyegető veszé¬ 
lyei elől a múltba menekült , az 
1914-es világháború, a Waterlooi 
csatavesztés, majd a Borgiák 
méregpoharas lakomája után 
Kolumbus Kristóf vezérhajójára 
kerül , de erről csak akkor szerez 
tudomást, amikor a Föld göm- 
bölyÜ8égének esztelen feltétele¬ 
zése ellen lázadozó tengerészek 
meg akarják ölni Kolumbust , 
sőt , a végzetes sorsolás eredmé¬ 
nyeképpen Kabóczát bízzák meg 
a merénylet végrehajtásával.) 

A félszemű már át is nyújtja neki 
a pisztolyt. 

— A szerencse neked kedvezett! — 
mondja. 

Kabócza gyorsan határoz. 

— Egy pillanat! — mondja, és elő¬ 
húzza a varázsüveget. 

— Mit akarsz? — támad rá a fél¬ 
szemű. 

— Megszomjaztam... — válaszol 
bocsánatkérően Kabócza. 

A félszemű indulatosan legyint: 

— Most minden józanságodra 
szükséged van! Ráérsz inni, ha már 
végeztél a kapitánnyal! Mi lenne, ha 
részeg fejjel elhibáznád? 

— Azért vigyáznék ... — mormog 
Kabócza, de engedelmesen vissza¬ 
süllyeszti az üveget a zsebébe, ke¬ 
zébe veszi a pisztolyt, és elindul a 
fedélzetre. 

Néhány másodpercre lenne szük¬ 
sége, de minden mozdulatot alapo¬ 
san ki kell számítania ahhoz, hogy 
elég legyen, különben vége van. Lát¬ 
ja, hogy a többiek, élükön a félsze¬ 
művel, lassú léptekkel követik. Az 
az érzése, hogy nem bíznak benne. 
Nem nehéz kitalálni a bizalmatlan¬ 
ság okát. A vakhit látható hiánya 
miatt gyanakodnak. Hogyan lehetne 
ezeknek az ájtatos, bibliai hitű 
vadaknak megmagyarázni, hogy a 
tudomány képtelen ellentmondások 
nélkül fejlődni. Veszve van az az el¬ 
mélet, amelyet nem cáfolunk meg. 
Szép dolog a kinyilatkoztatás, s jó is 
lenne, ha megóvná az emberiséget a 
felesleges vitáktól, de amikor kide¬ 
rül, hogy a kinyilatkoztatásokból is 
ki-kilóg egy-egy szál logikai madzag, 
akkor az ember mégiscsak kényte¬ 
len önállóan gondolkozni, amiért tu¬ 
lajdonképpen nem ő a felelős, hanem 
az a folyamat, amelynek során el¬ 
jutott a módszeres kétkedésig. Hin¬ 
ni és kételkedni mindenben lehet. 

Úgy látja, mintha a távolság né¬ 
mileg megnövekedett volna közte és 
kényszerű bűntársai között. Most! 

Villámgyorsan előrántja bal kezé¬ 
vel az üveget, de fájdalom, arra nem 
gondolt, hogy le is kell csavarni az 


• Részlet az írónak most megjelent sza¬ 
tirikus regényéből. 



üveg tetejét. Fel kell szabadítania a 
jobb kezét. A pisztolyt a térdei közé 
szorítja, s úgy akarja kinyitni az 
üveget. De már késő, a félszemű a 
fülébe dörög: 

— Nyomorult részeg disznó! Ne¬ 
ked a szenvedély előbbrevaló a kö¬ 
telességnél! Ide a rumosüveget! 

Kabócza kivágja magát, mint aho¬ 
gyan halálos veszedelemben mindig 
kigyúl a géniusza. 

— Uram — mondja szerényen —, 
arra gondoltam, hogy egy kis szív¬ 
erősítővel még simábban megy a do¬ 
log. De igazad van, most már belá¬ 
tom, te okosabb vagy, mint én. Úgy 
helyes, hogy tökéletesen 
tiszta legyen a fejem. Hálá¬ 
san köszönöm a baráti bírá¬ 
latot, a megbecsülhetetlen 
értékű segítséget. Köszö¬ 
nöm, hogy keményen bár, 
de mély emberséggel ráve¬ 
zettél a helyes útra. Majd a 
tett sikeres végrehajtása 
után tisztelettel iszom az 
egészségedre! 

A félszemű, megenyhülve 
bólint. Jólesik hallania, 
hogy nem mindennapi ko¬ 
ponyára valló intelmei ter¬ 
mékeny talajba hullottak. 

Májr szó sincs arról, hogy 
elkobozza az üveget, meg¬ 
bízik Kabóczában, aki fel¬ 
ismerte benne az ihletett 
tanítót. 

Kabócza folytatja útját. 

A pisztolyt a legszívesebben 
beledobná a tengerbe, de 
tudja, hogy ennek még tá¬ 
volról sincs itt az ideje. 

Egyelőre inkább a zsebébe 
süllyeszti, és felkapaszkodik 
a parancsnoki hídra. Tisz¬ 
teleg, jelentkezik, ahogyan 
az ismeretlen kor beidegez- 
te. Kolumbus jóindulatúan 

— Mit akarsz, fiam? 

Kabócza szívét melegség önti el. 
Megölni ezt a kedves embert? Mikor 
hallott ezen a baljós hajón ilyen ba¬ 
rátságos szavakat? 

A kapitány mosolyog. Aki moso¬ 
lyog, az félig már üdvözült. Az imént 
ugyan morc képet vágott, de talán 
nem az az igazi énje. Hogyan segít¬ 
hetne rajta? Nem akar ártani a töb¬ 
bieknek sem, nem rosszindulatúak 
azok, csak egy kicsit dogmatikusak. 
Mindenesetre a kapitány áll hozzá 
a legközelebb. Legalább érezteti ve¬ 
le, hogy egyetért földrajzi nézeteivel. 

Körülnéz, és így suttog: 

— Szerintem is gömbalakú a Föld, 
kapitány uram! 

Kolumbus bólint, majd melegség¬ 
gel a hangjában szól: 

— Te is hiszel benne? 

Kabócza egy kis alig észrevehető 
fölénnyel válaszol: 


— Ténykérdés ez, kapitány uram, 
nem a hit kérdése. Hinni csak abban 
lehet, amit az ember nem tud. Én 
nem hiszem, én tudom, hogy a Föld 
gömbölyű. 

Kolumbus arca elsötétül, szinte 
villámlik. 

— Micsoda?! Te nem hiszel abban, 
hogy a Föld gömbölyű? 

Kabócza elképed. 

— Valami rosszat mondtam? ... 
dadogja, s nem tudja elképzelni, 
mi bőszítette fel a kapitányt. Hiszen 
a hit ájtatos gyertyafényét a tudo¬ 
mány fényszórójával akarta megsok¬ 
szorozni és akkor így ráförmed ... 


- L Nyomorult féreg! — mennydö¬ 
rög Kolumbus. — Holmi profán tu¬ 
dással akarod pótolni a legszentebb 
emberi megnyilvánulást, a hitet? Ki 
hatalmazott fel arra, hogy isten ne¬ 
vében beszélj? A Föld gömbölyűsé- 
gében hinni kell! Az szent dolog! 
Gyarló ész nem szentségtelenítheti 
meg! Én hiszek benne, teljes szívem¬ 
ből, lelkemből, egész valómból! Ha 
valaha csalódnék hitemben, megöl¬ 
ném magamat, mert hit nélkül nincs 
értéke az életnek! 

Kabócza, mielőtt még egyetlen 
gondolat is végigfutna az agyán, oda¬ 
nyújtja a pisztolyt Kolumbusnak. 
Az önkéntelen mozdulatról később 
sem tud számot adni magának. Va¬ 
lószínűleg többrétű, összetett folya¬ 
matról van szó. Kabócza mérhetet¬ 
lenül utálja a pisztolyt, rezedás ko¬ 
rában messze elkerülte a sportlövő 
szakosztályt, sőt még a tekézésben 













is talált valami tőle idegen durvasá¬ 
got. De lehetséges, hogy szatirikus 
vénája is jelentkezett tudat alatt, s 
amikor a kapitány öngyilkosságra 
célzott, készségesen és előzékenyen 
nyújtotta át neki az ilyen végzetes 
tetthez szükséges segédeszközt. Ko- 
lumbus érdekes módon ezt az utóbbi 
feltevést teszi magáévá, megdöbben¬ 
tő cinizmusnak értékeli, és így kiált 
fel: 

— Gazember! Utolsó csirkefogó! 

A pisztoly a fedélzetre pottyan, a 
legénység elszörnyedésére. Ha nem 
ez a végső pillanat, gondolja Kabó- 
cza, akkor a pánik elvette az időér¬ 
zékét. Előrántja az üveget, de hiába 
hátrál, a kapitány gyorsabb, és ak¬ 
korát penderít rajta, hogy legurul a 
lépcsőn. Két tűz közé került. Ami¬ 
kor ugyanis még föl sem tápászko- 
dott, Kolumbus magából kikelve 
mennydörgi az egész legénységnek: 

— Ez a pokolbeli ördög kevélyen 
azt merészelte állítani, hogy ő tudja, 
hogy a Föld gömbölyű! 

Elemi erejű felháborodás követi a 
leleplezést. 

— Áruló! — kiáltják a tengeré¬ 
szek, minden óvatosságról megfeled¬ 
kezve. 

Kabócza számot vet a kutyaszorító 
lehetőségeivel. Az ő oldalán egyedül 
a tudományos igazság áll, s ez a 
semmivel egyenlő. Itt csak a tak¬ 
tika segít. 

— Nem is gömbölyű, hanem lapos! 
— kiáltja ünnepélyesen. 

— Atkozott! — ordít a kapitány. 

— Akarom mondani, gömbölyű! 

A tömeg újra árulónak bélyegzi, 
de szemmel láthatóan eljátszotta Ko¬ 
lumbus bizalmát is. Hát ennyit ér a 
kétszínűség — állapítja meg kiáb¬ 
rándultán Kabócza. Miközben a fel¬ 
bőszült tengerészek vészjóslóan kö¬ 
zelinek feléje, a kapitány kezében 
pisztoly csillan meg. Így csavarják 
ki mind a két kulacsot a kezéből. 
Nincs értelme a köpönyegforgatás¬ 
nak sem, a saját köpenyével fojtják 
meg. Ha azt állítja, hogy lapos a 
Föld, a kapitány lövi agyon. Ha azt 
mondja, hogy gömbölyű, a legény¬ 
ség lincseli meg. E pillanatban maga 
is bizonytalanná válik. Tulajdonkép¬ 
pen milyen is a Föld? 

Ez a kétkedés hirtelen felgyújtja 
benne a mentőötlet szikráját. 

— Föld! — kiáltja torka szakadtá¬ 
ból. 

Mindenki megbűvölve néz nyugati 
irányba. Mindenről megfeledkezve 
rohannak a korláthoz, ágaskodnak, 
kimeredt szemekkel bámulnak. Ko¬ 
lumbus a messzelátóját rántja elő, 
és úgy kémleli a látóhatárt. 

Kabócza közben nyugodtan ihat 
Madame Zaza bűvös italából, s a 
másodperc tört része alatt már a fel¬ 
foghatatlan sötétség kavargása veszi 
körül, jeléül annak, hogy újra ván¬ 
dorútra kélt a tér és idő mérhetetlen 
anyagfölöttiségében. Nem kell fele¬ 
lősséget vállalnia Amerika felfede¬ 
zéséért. 


Hétköznapi történet 

Balázs-Piri Balázs rajza 





A Vajmiért vállalatnál 
akadt dolgom, és gondoltam, 
egy füst alatt meglátogatom 
régen látott barátomat, Ele¬ 
mért. Alig találtam rá. A 
lichthof mellett gubasztott 
kamraszerű picinyke szobá¬ 
ban. A délelőtti verőfény 
nem talált utat ebbe a bána¬ 
tos helyiségbe, egy szál sá¬ 
padt villanyégő pislákolt 
benne foldozott dróton him¬ 
bálózva. A bútorzat is siral¬ 
mas volt. Öcska szekrény, 
ütött-kopott íróasztal, kivén- 
hedt írógép. Csodálkozva ül¬ 
tem le egy recsegő székre, 
őszintén szólva azt hittem, 
hogy Elemér jobb pozíció¬ 
ban^, dolgozik a vállalatnál. 
Amvkfcr erre céloztam, a 
barátom megmagyarázta: 

- Én választottam ezt a 
szobát, amelybe senki se 
akart beköltözni. Itt rostoko¬ 
lok már hat éve. Nyugodtan 
élek. Ezt senki nem irigyli 
tőlem. Nem fúrnak. 

- És a beosztásod? 

- Ami évekkel ezelőtt 
volt, amikor utoljára talál¬ 
koztunk. Gondosan vigyáz¬ 
tam, nehogy előléptessenek. 
Mindenki imád emiatt a vál¬ 
lalatnál. Nincsenek irigyeim. 

Rámutattam az őskori író¬ 
gépre: 

- Hogy tudsz ezen dol¬ 
gozni? 

- Nehezen. Ha jobb gé¬ 
pem volna, megutálnának 
miatta. Ezen a masinán raj¬ 
tam kívül senki sem tud pö- 
tvögtetni. Én is kínlódva. De 
legalább nem irigyli senki. 

Derűsebb témára tértem 
át: 

- Hol nyaraltál? 

- Sehol. Te ismerted a 
vörös Kányáit? Tudod, miért 
helyezték át a vidéki részle¬ 


günkhöz? Mert mindig elin¬ 
tézte, hogy júliusban kapja 
a legszebb szobát az üdü¬ 
lőnkben. Szemet szúr az ilyes¬ 
mi! Nekem nincs ellenségem. 



Kiegyensúlyozott, boldog em¬ 
ber vagyok. 

- Talán meg is nősültél? 

- Még nem. Vőlegény va¬ 
gyok. 


És ahogy ilyenkor illik, 
benyúl; a zsebébe, és tárcá¬ 
jából fényképet kotorászott 
elő. 

- Mancika, a menyasszo¬ 
nyom. 

Hosszan néztem a képet. 

- Gratulálok. 

Elemér jónak látta indo¬ 
kolni választását: 

- Aranyos, házias terem¬ 
tés. Jó állása van. A mamá¬ 
jával lakik. Hozzájuk költö¬ 
zöm. 

Melegen megráztam a ke¬ 
zét. Baráti pillantásom azt 
jelentette, hogy ,,Elemér, 
nincs mitől tartanod, az 
esküvő után sem lesznek 
irigyeld”. 

Stella Adorján 
























Pesti utcán 


fi 



- Oh, Mtidamc ... arc you from India? 

- Egy frászt! Olcsóbb lett a bútorkarton! 


Ékszerüzletben 



SZaLáiM 


j IDEGENFORGALOM | 

Annyi külföldi tartózkodik ma Buda¬ 
pesten, hogy tegnap minden angol tudá¬ 
somat össze kellett szednem, hogy meg¬ 
kérdezhessem, hol van a Nefelejcs utca. 



Droznicsekók szerelme így kezdődött. 
A férfi zavartan suttogott a nő fülébe: 

— Esküszöm, nem kérek mást , csak 
egy csókot lehelhessek a szép, szelíd hom¬ 
lokára ... 

A gyermeküket múlt héten íratták be 
az általános iskolába . 


FIGYELMEZTETÉS 


Jaj annak a kötéltáncosnak, aki kiegyen¬ 
súlyozatlan életet él. 


MEGLEPETÉS 


Kercfinévcl az utcán találkoztam. Ki¬ 
pirulva újságolta: 

— Ma van a férjem születésnapja. Egy 
kis meglepetést szereztem neki. Sok fejtö¬ 
résembe került, míg kitaláltam, hogy mi¬ 
nek örülne a legjobban. 

— Es minekl 

— Ma nem veszekszem vele! 


MOZI~| 

Amikor kifelé jöttem a moziból, arra 
gondoltam, hogy ismert színészünk bizony 
elég gyengén szerepelt ebben a filmben. 
Panaszomra a jegyszedőnő bizalmasan 
hozzám hajolt: 

— Nem is csoda, kérem. Naponta há¬ 
rom előadás a moziban. Az esti vetítésre 
már elfárad a művész úr. Tessék meg¬ 
nézni a filmet egy délutáni előadáson! 

G. Sz. 


Vasvári Anna rajza 


Bikini 



E heti hirdetéseink 



mintha 

- Olyan szép vagy, mint egy képeslap címoldalai... 















































s. 


Ügyes szerelő 


Lovasjátékok Nagyvázsonyban 



- Már tudom, hogy mi volt a baja! 

- Na? 

- Nincs benne benzin! 



. a lóhiány ne legyen akadály. 


LE A BÜROKRÁCIÁVAL I 

EGY PIKOLÓ SÖR 

I 


Hol volt, hol nem 
volt a Szent István 
körút és a Honvéd 
utca sarkán egy sörö¬ 
ző. Ez nem mese, ha¬ 
nem szóról szóra ér¬ 
tendő: a söröző hol 
volt — hol nem volt, 
mert restaurálták. Eb¬ 
ből már az is kitűnik, 
hogy inkább nem volt, 
mint volt — mert alig 
nyitott ki, máris be¬ 
zárt, és szorgos kezek 
újra átépítették, és az 
ilyen átépítést nem le¬ 
het elhamarkodni, az 
ilyesmi nagyon, de na¬ 
gyon hosszú ideig tart. 

Pedig jó kis söröző 
volt az, kérem. Hideg¬ 
meleg ételeket lehetett 
ott kapni - állva is 
jót és olcsón. Egyetlen 
hibája, hogy mindig 
tömve volt, a pénztá¬ 
rak előtt 'hosszú sor¬ 
ban álltak az emberek, 
a pincéreknek, kiszol¬ 
gálónőknek lélegzetvé¬ 
telnyi idejük sem volt. 
Ez volt régen. Kíváncsi 
voltam, mi van most? 
Ezért betértem a nem¬ 
régen megnyitott, ízlé¬ 
ses, ragyogóan tiszta 
söntésbe egy pikoló 
sörre. 

A szép helyiségben 
heten voltunk. Három 
fehérköpenyes hölgy 
állt a pénztárnál, há¬ 
rom fehérköpenyes a 
pult mögött, és közé¬ 
pen álltam én, a ven¬ 
dég. Hatan egy ellen! 
Már ez is kissé elbá¬ 
tortalanított, de azért 
előadtam óhajomat, a 
pikoló sört illetőleg. 
Rövid, elutasító választ 
kaptam, amit úgy ér¬ 
tettem, mintha azt 


mondták volna: „Stand 
van, várni kell/' 

A szaknyelvet ugy^n 
nem értem, de sejtet¬ 
tem, hogy talán éppen 
most adják át a pénz¬ 
tárt, elszámolás folyik, 
tehát várni kell. Oda- 
álltam egy modern vo¬ 
nalú, magas, kerek 
asztal mellé, elővettem 
az újságot, és rágyúj¬ 
tottam. Minden mel- 
lékgondolat nélkül, 
csak úgy véletlenül, rá¬ 
pillantottam az órám¬ 
ra. Tizenöt óra múlt 
két perccel. 

Kellemes csönd ural¬ 
kodott a helyiségben. 
A kék füstkarikák bé¬ 
késen keringtek a 
mennyezet felé, nyoma 
sem volt az egykori 
tolongásnak, lármának, 
kiabálásnak. Injtább 
egy tudományos labo¬ 
ratóriumban éreztem 
magam, ahol komoly 
kutatómunka folyik. 
Az is folyt A pénztár 
körül csoportosult fe¬ 
hérköpenyesek számí¬ 
tásaikba mélyedtek, a 
pult mögött állók ro¬ 
vátkolt faléccel mérték 
a borszintet a tége¬ 
lyekben. Időnként egy 
férfi jött át az étterem¬ 
ből, és segített nekik. 
Nemcsak az idő, ha¬ 
nem a munka is szé¬ 
pen haladt. 

Tizenöt óra húsz 
perckor, vagyis tizen¬ 
nyolc perccel érkezé¬ 
sem után, különös ese¬ 
mény történt. Az utcá¬ 
ról egy férfi lépett a 
söntésbe, és egy deci 
bort kért. Egy vendég! 
Semmi kétség, rajtam 
kívül mások is járnak 


ide. Saját szememmel 
láttam. Természetesen 
ő is ugyanazt a választ 
kapta, mint én, és oda- 
állt egy másik magas 
aszúihoz várni. 

Fél négy után két 
perccel a pénztár üze¬ 
melni kezdett. A deci¬ 
boros ember elém tola¬ 
kodott, de hát ez ért¬ 
hető. Ideges volt sze¬ 
gény, már tizenkét 
perce várt arra az egy, 
deci borra. De isten 
nem ver bottal! Mert 
alig nyúlt remegő kéz¬ 
zel a kis céduláért, a 
pultnál kiabálni kezd¬ 
tek: „Ne adj ki blok¬ 
kot, még nem vagyunk 
készen, itt még stand 
van!" . 


Protekció 



No de ha a vége jó, 
minden jó. Alig több, 
mint félórás várakozás 
után, ha hiszik, ha 
nem, megkaptam a 
pikolót. A sör pedig 
igazán jó volt. 

Szőnyl Zoltán 






- Hukk... Hová vittek a blokkoló órát? 





































































































































Szó szerint.. 


Vasvári Anna rajza 



Az alkotmány biztosítja a munkához való jogút. . . 



A keszthelyi 
strandon 


- Ez a Balaton 
legveszélyesebb ha¬ 
la, már többen neki¬ 
mentek !.. . 



Vallomás 


- Mondd, miből tellett nektek kocsira? 

- Mindenemet pénzzé tettem . .. 

Elismerem , hogy törté¬ 
netem egy kicsit való¬ 
színűtlen, de az élet 
gyakran szállít meglepő 
eseményeket. Egy ízben, 
amikor autóbuszra vár¬ 
tam, a megálló mellett 
levő Közért kirakatában 
ajókagyűrüs konzervet 
pillantottam meg . Nem 



m indenhol kapható ilyen 
éiel, ha ezt sonkával ösz- 
s~e házasítom, pompás 
lus vacsora kerekedhet¬ 
ne belőle. Bementem, és 
az eladóval közöltem el¬ 
képzeléseimet. ö azon¬ 
ban, ahelyett, hogy szor¬ 
gosan nekilátott volna 
a sonka szeletelésének, 
mereven nézni kezdett 
engem. 

A helyzet kellemetlen 
volt, én is megnéztem 
magamnak az eladót. 
Kopaszodó, hegyes orrú, 
idősebb férfi volt, közel 
ülő, savőszínü, szemek¬ 
kel, olyasfajta figura, 
aki, ha egy bűnügyi da¬ 
rabban a színpadra lép, 
nyomban a gyanú közép¬ 
pontjába kerül. Elkép¬ 
zeléseimet alátámasztot¬ 
ta az a hatalmas kés is. 
amit a jobbjában szo¬ 
rongatott. Nem kelteti 
volna bennem meglepe¬ 
tést, ha arról értesülök, 
hogy a pult alatt két, 
felpeckclt állá áldozat 
vár szomorú snrsara, 
akiket majd a kellő pil¬ 
lanatban — záróra után 
— egy alkalmas helyre 
kicsempész, és ott elin¬ 
tézi őket. Miért néz en¬ 
gem ilyen merően ez a 
fickó? Most megszólal. 

— Most ismerlek csak 
meg! Te a Paramount- 
nál dolgoztál! 

Inkább állítja, mint 
kérdi. Könnyű megad¬ 
nom rá a tagadó választ, 
hiszen nekem mindösz- 
s.e két foglalkozásom 
van, muzsikálok és 
írok. Igaz, hogy a lelkem 
mélyén mindig irigyel¬ 
tem a színes pályafutású 
embereket, akik társai- 
qás közben könnyen em¬ 
líthetnek ilyesféléket: 
„Ez még akkor történt, 
amikor koprát szállítot¬ 
tunk a déli tengereken ” 


Vagy: „Éppen, amikor 
vadlovakat törtem be 
Argentínában .. Eset¬ 
leg: „Persze, akkoriban 
még görkorcsolya-csato¬ 
ló voltam Prága óváro¬ 
sában .. ” Egy biztos, a 
Paramount filmvállalat¬ 
nál soha az életben nem 
dolgoztam. Az eladót 
nem töri meg elutasító 
válaszom. 

— Dehogynem, most 
már biztosan emlékszem 
az arcodra! A Pár a- 
mounttól! 

Kivel téveszt össze ez 
az alak? Veronika Lake¬ 
kei? Véget akarok vetni 
az értelmetlen találga¬ 
tásoknak, és újból ké¬ 
rem a vacsorámat. A he¬ 
gyes orrú — közben még 
gyanakodva fel-felpil- 
lant rám — lassan mun¬ 
kához lát. Kifizetem a 
blokkon feltüntetett árat, 
átveszem a csomagot, és 
nem állom meg, hogy a 
távozásnál, amikor az el¬ 
adó fürkésző pillantása 
kísér, valamit oda ne 
mondjak neki. Azt vár¬ 
ja, hogy elkacagom ma¬ 
gam, azt mondom, hogy 
persze, a Pardmountnál 
voltam, még szép, hogy 
felismersz, megvárom a 
zárórát, utána kocsmába 
ülünk , ahol zaftos húsok 
és szilaj borok fogyasz¬ 
tása mellett felelevenít¬ 
jük a régi szép időket. 
De ehelyett — magam 
sem tudom miért — ezt 
vágom oda neki: 

— Nagyon téved, én 
a Metró — Goldwyn — 

Mayernál dolgoztam! 



Hazatérve kibontottam 
a kis csomagot, benne 
sonka kövérjét, két sza¬ 
lámivéget és egy na¬ 
gyon bús halfejet talál¬ 
tam. Éhesen keltem fel 
az asztal mellől, és arra 
gondoltam, vajha miért 
is nem dolgoztam a Pa- 
ramountnál. Most jól¬ 
lakva szapulhatnánk 
egykori főnökeinket, és 
bizonyára sok intimitást 
is megtudtam volna Ida 
Lupino életéből, 

Tardos Péter 

HAJÓTÖRÖTTEK 



- Uraim, vegyek tudomásul, hogy ez 
az utolsó nyulam! 


Mit csinálnának Johnson helyében? 


A saját Fehér Házam előtt sö¬ 
pörnék. 

B. E. 


| 

I 

Kipróbálnám^ milyen érzés min• 
denkivel békességben élni . 

I 

Békét kötnék Amerikával. 

F. L. 


D. F. 


Kivennék a Fehér Ház pénztá¬ 
rából hetven dollárt, és elutaznék 
Olaszországba. 

M. Gy. 


Megpróbálnám beleélni magam 
egy Vietnamban harcoló amerikai 
tengerészgyalogos helyzetébe . 

P. L. 


Felvenném a L. B. Goldwater 
nevet , lemondanék az elnökségről , 
és visszavonulnék texasi farmom¬ 
ra — marhát tenyészteni. 

F. Gy. 


Közzétennék egy hirdetést: ve¬ 
zető pozícióban dolgozó éltesebb 
férfiú 1969. januárra megfelelő 
állást keres. 

S. A. 


Pont az ellenkezőjét 
amit most csinál. 


annak, 

(f-P) 


Tartózkodnék a politikától és a 
közügyektől , mert ezen belül 
szoktak hibákat elkövetni az ál¬ 
lamférfiak. 

s. p. 


Nagyobb jövedelemhez juttat¬ 
nám a felső tízezret. Hiszen a mil¬ 
liomos is ember. 

G. Sz. 


Tanácsot kérnék 
mit csináljak? 


tőlem, hogy 

(t.) 


STRÉBERSÉG 

TÁNC-SZÜNETBEN 



(Rajzok a „Palante y palante" 
című kubai szatirikus lapból) 

— Miért bőg e% a gyerek ? 

— Egyetemre akar menni! 


Fülöp György rajza 




















KENYÉR 

A boltban találkoztam a 
községi tanácselnökkel. Ber- 
ván érkezett, a gépet leállí¬ 
totta az ajtó mellett, és meg- 
hánytuk-vetettük a falu sor¬ 
sát. A boltos kirakott a pult¬ 
ra néhány kenyeret, hogy lás¬ 
sák a vevők, már megérke¬ 
zett a kenyér, különben min¬ 
den új vevő megkérdezte vol¬ 
na, hogy megérkezett-e már. 
A tanácselnök is kenyeret 



akart venni. Rászólt egy kö¬ 
zépkorú férfira: 

— Ne dűtsd a táskádat a 
kenyérhez! Mindenfelé uta¬ 
zol vele, itt meg tekitámasz- 
tod a kenyérnek. 

Később, amikor elbúcsúz¬ 
tunk, vett két veknit, átadta 
egy maszatos, klottnadrágos 
gyereknek, hogy vigye haza 
a lakásukra, ő pedig szépen 
elkocogott a Berván. 


BONYOLULT TÉTEL 

A szövetkezeti brigádveze¬ 
tő mezőgazdasági techni¬ 
kumban tanult levelezőként. 
Egyik vizsgáján bonyolult té¬ 
telt kapott állattenyésztésből. 
Egyebek között ki kellett szá¬ 
mítania, mennyi cs milyen 
takarmányt adjon egy meg¬ 
határozott súlyú kosnak bi¬ 
zonyos időszakban. Tudta, 


hogy ajánlatos valami ieher- 
jedús cleséget is hozzáadni a 
kos táplálékához. A tojásra 
gondolt, de annak nem tudta 
pontosan kiszámítani a táp¬ 
értékét. Hiányolta is a vizs¬ 
gáztató tanár a tojást. 

— Tudom én, tanár úr — 
mondta a brigádvezető —, 
hogy a tojás a legjobb. De 
olyan drága, hogy sajnálom 
feletetni ezzel a nyavalyás 
kossal. 


JELENTÉS 

Pénzügyőr-tiszt meséli: 

Fiatal koromban egyszer 
kimentünk valamelyik falu¬ 
ba éjjel, ellenőrizni egy beje¬ 
lentést. Megkerestük a szőlő¬ 
hegyen a jelölt présházat, és 
bekopogtattunk. „Bújj be!" - 
szólt egy barátságos hang. 
Idős parasztember fogadott 
bennünket, ijedt képpel. Mit 
csinál maga itt? - kérdez¬ 
tem. Az öreg katonásan ösz- 
szevágta a bokáját: „őrmes¬ 
ter úrnak jelentem, pálinkát 
főzök." 


HÚZÓHATÁS 

Az újságíró és a fotóripor¬ 
ter kiment a határba képes 
riportot készíteni kapáló 
téesz-tagokról. Elkísérte őket 
a főagronómus, arrafelé ka¬ 
lauzolván, ahol legtöbben 
dolgoznak. 

— Majd meglátják, elvtár¬ 
sak, milyen nagy most ná¬ 
lunk a szorgalom - mondta. 
— Aki lábra tud állni, az ka¬ 
pál. 

Valóban nyüzsgött a ku¬ 
koricaföld a növényápolók 


seregétől. Az újságíró elége¬ 
detten jegyzetelt, a fotós bol¬ 
dogan fényképezett. 

— Elég is lesz — mondta 
egyszer. — * Több kép nem 
kell. 

— Csináljon még néhány 
felvételt! — kérte a főagronó¬ 
mus. 

— Úgysem tudjuk közölni. 

— Tudja, mit? Menjünk vé¬ 
gig a táblán, és csak csettint- 
se el a gépet, mintha fény¬ 
képezne. Nagy húzóhatással 
lesz a tagokra. Az idén jó 
volna megkapáltatni a siló- 
kukoricát is. 


NEM MINDEGY 

Kovács Vince bácsi igen 
közvetlen ember. Sok min¬ 
dent elmond a falujáról, és 
magáról is, ha meglátogatom, 
és elidőzök nála egy kicsit. 
A múltkoriban mesélte: 



— Jön a vöm, a Máté, hogy 
összevesztek az asszonnyal. 
Azt mondja: „Papa, megga- 
balyodott a lánya." Hát, 
mondom, jegyezd meg, Máté, 
hogy ha meggabalyodott, ak¬ 
kor nem a Kovács Vince Iá 
nya gabalyodött meg, hanem 
a Saroglyás Máté felesége! 

(K. j.) 


LE A BÜROKRÁCIÁVAL! 


Kedves Ludas! 

Panaszommal én is — 
mint annyi más olvasód 

— hozzád fordulok. 
Nem azért, mintha a 
megtörtént eseten már 
változtatni lehetne, ha¬ 
nem azért, hogy mások 

— és nem utolsósorban 
a szóban forgó vállalat 

— okuljanak belőle. 
Július 29-én vettem a 

keszthelyi ABC Áruház¬ 
ban két tetszetős külsejű 
szivacs-állatot: egy kis 
mackót és egy pingvint. 
Nyugodt lélekkel meg¬ 
vettem, az alján kis cé¬ 
dula hirdette, hogy az 
Iparművészeti Vállalat 
zsűrizte őket! De ho¬ 
gyan? A mackóval más 
baj nem történt, mint 
hogy néhány órán belül 
leesett a feje, de a ping¬ 
vin az tökéletes volt! 
Kislányom — aki kaba¬ 
lának kérte a kis álla¬ 
tot — levitte a strandra, 
ott természetesen ned¬ 
ves kézzel is megfogta. 
Eredmény: a pingvin 
frakkjának a fekete szí¬ 
ne pillanatok alatt össze¬ 
fogta a fehér mellényt, 
a szemeket, a gyerek 
kezét, a nyakát és a 
fürdőruháját! Nem tu¬ 
dom, milyen célra készí¬ 
tik ezeket a holmikat, én 
játékszernek vettem 
őket... Lehet, hogy té¬ 
vedtem? Talán vitrinben 
a helyük? 

Wurm Ervinné 

Sopron, 

Május 1. tér 31. 

Idegesség ellen rendkívül 
könnyű védekezni, ha az 
ember meg tudja őrizni a 
nyugalmát. 

* 

Valamilyen címen min¬ 
denkit kivételes bánásmód¬ 
ban kell részesíteni. 


Mór csak a változatosság 
kedvéért is helyes, ha az 
embernek nincs mindig 
igaza. 

* 

Gondolkozom, tehát nem 
tudok aludni. 


Könnyebb az embert le¬ 
győzni, mint meggyőzni. 


Emberismeretterjesztő tár¬ 
saságot kellene alapítani. 

* 

Más okos tanul a károdon. 

F. L. 



memmel, azzal a két szép 
szememmel, lelkem tükré¬ 
vel, amely jó megvilágít 
tásban olyan okosan csil¬ 
log. 

Hogy mi bajom van! 

Nincs iá orvosi műszó, 
ezért körül kell írnom: 
gyakran előfordul, hogy 
nem látok változást ott, 
ahol mindenki lát. Nagy¬ 
szerűen látok mindent - 
egy sas is megirigyelhemé 
a szememet —, de a válto¬ 
zásokat nem minden eset¬ 
ben veszem észre . .. 

Nemrégiben a Gellért¬ 
hegy tetejéről megláttam 
egy Akácfa utcai ablakban 
napsütkérező fiatal lány 
bal vállán egy katicabo¬ 
garat, de ugyanazon a na¬ 
pon nem vettem észre va¬ 
lahol egy változást, egy 
alapvető változást, ame¬ 
lyet pedig észre kellett 
volna vennem. Én úgy 
láttam, hogy semmi sem 
változott, minden maradt 
a régi, minden maradt 
úgy, ahogy volt. Hiába 
meresztgettem a szemem, 
sehol sem láttam, hogy 
valami alapvetően meg¬ 
változott volna. 


panasz 



Mi lehet ennek az oka! 
Nem tudom. Talán a 
upillámmal van valami 
aj, vagy a szemlencse¬ 
függesztő szalagjaimmal. 
A szemorvosok se tudják, 
mi lehet az oka. csak a 
fejüket csóválják, és a 
vállukat vonogatják. 

Szép, tiszta időben el¬ 
látok Gyömrőig is, de 
még nem próbáltam meg, 
mert azt mondják: Gyöm- 
rőn nincs semmi látni¬ 
való ... A tanulmányok¬ 
ban felfedezem a legrej¬ 
tettebb összefüggéseket. .. 
Éjszakánként a csillago¬ 
kat tanulmányozom egy 
amatőr csillagász szakkör 
megbízásából. Szegények¬ 
nek nincs pénzük telesz¬ 
kópra . .. 

Del 

De egy-egy lényegbe¬ 
vágó gyökeres változást 
nem látok meg. 

Hát nem fantasztikus! 
Megtörtént velem az is, 
hogy felszólaltam egy vál¬ 
lalati értekezleten: „Ez 
így nem maradhat to¬ 
vább, elvtársak! — szóno¬ 
koltam szenvedélyes han¬ 
gon. — Ezen sürgősen vál¬ 


toztatnunk kell!" S akkor 
kiderül t, melléfogtam: 
már rég változtattak a 
dolgon, csak én nem vet¬ 
tem észre semmit. Illetve 
én úgy láttam, hogy min¬ 
den maradt a régi. 

Mi lehet ennek az oka! 

Ha én azt tudnám! De 
egészen biztos bennem 
van a hiba, a szemem¬ 
ben, csak még nem tu¬ 
dom, hogy micsoda. 

Többször előfordult már 
az is, hogy kínos helyzet¬ 
be kerültem a szembajom 
miatt. Mindenki örült, 
hogy itt vagy ott fontos 
változtatásokat vezettek 
be, mindenki lelkesedett, 
csak én nem lelkesedtem, 
én nem örültem, mert 
nem láttam, hogy valamit 
is változtattak volna ... 
Ilyenkor aztán furcsán 
néztek rám, pedig én nem 
tehetek róla. 

A szemem! 

Valami baj van vele. 
De mi! Nem tudom. 

Egyelőre az orvostudo¬ 
mány és az illetékes szer¬ 
vek is értetlenül állnak 
előtte. 

Mikes György 


I 
































A LEGNAGYOBB SÉRTÉS 


Barát József rajzai 



- Maga akar engem megfúrni?... 



- Értesz is te a nőkhöz! . . . 



- Maga engem ne tanítson!... 




A Timsó- és Robbanó- 
motorgyár igazgatója, 
Stirpák Sándor érdeklő¬ 
déssel szemlélte a gyár 
új dolgozóját, Perczegős 
Norbertét: 

— Tehát leadta az ira¬ 
tait a munkaügyi osztá¬ 
lyon. Amint látom, elő¬ 
ző munkahelyéről sza¬ 
bályosan lépett ki. Tu¬ 
domásom van róla, hogy 
ön lelkiismeretes, kitűnő 
szakember. 

— Ó, ne tessék zavar¬ 
ba hozni. Marós vagyok. 
Azt hiszem, még nem 
volt panasz a munkám¬ 
ra. Ennyi az egész — 
felelte szerényen Per¬ 
czegős. 

— Bízon\ önben. Re¬ 
mélem, meg leszünk 
egymással elégedve. 

— Köszönöm. Milyen 
géphez kerülök, ha sza¬ 
bad érdeklődnöm? 

— Semmiféle géphez 
nem kerül. Mint lottó- és 
totóügyi megbízott fog 
tevékenykedni gyárunk¬ 
ban. 

— Hogy értsem ezt? — 
csodálkozott Perczegős. 

— Arra gondoltam, 
mint jó marós, lelkiisme¬ 
retes szakember, ezen a 
vonalon is kitűnően el¬ 
látná a feladatát. Felelős 
posztra állítom önt. Dol¬ 
gozóink a hét negyven- 
nyolc munkaórájából je¬ 
lentős időt áldoznak a 
szelvények kitöltésére. 
Ha országos viszonylat¬ 
ban számolunk, sok ezer 


munkaóra vész el az ik- 
szeléssel. Fegyelmi esz¬ 
közökkel nem értem el 
tökéletes eredményt. 
Csak egyetlen megoldás 
van. Függetlenített lottó- 
totóügyi megbízottat kell 
kinevezni minden mun¬ 
kahelyre. Az ön feladata 
röviden ennyi: hétfőn 
reggel, rögtön munka¬ 
kezdés után golyóstollal 
a kezében végigjárja a 


— Egy darabig kalauz¬ 
ként is dolgoztam. Azt 
mondják, a mikrofonban 
jól érvényesül a u világos 
színű baritonom — fe¬ 
lelte némi büszkeséggel 
Perczegős. 

— Helyes. Csütörtökön 
fél kettőkor egy totóládá¬ 
val még végigjárja az 
összes termeket. A res¬ 
tek, a lusták még ilyen¬ 



gyár minden pontját, a 
dolgozók pedig munka 
közben lediktálják az el¬ 
képzelt nyerőszámokat. 
Ezzel is megtakarítunk 
egy kis időt. Az ön kö¬ 
telessége az is, hogy 
szisztémákat ajánljon a 
dolgozóknak, így keve¬ 
sebb időt kell eltölteniük 
fejtöréssel. Kedden, szer¬ 
dán, csütörtökön a han¬ 
gosan beszélőn tízperce n- 
kint bemondja: Megvette 
már az e hetit? Erről jut 
az eszembe: jó a mikro¬ 
fon-hangja ? 


kor is bedobhatják lot¬ 
tóikat. A szelvényeket az¬ 
tán ön autóval viszi a 
Nádor utcai központba. 
Remélem, odaadó, lelki- 
ismeretes munkája segíti 
majd a Timsó- és Rob¬ 
banómotorgyár termelési 
eredményeit. Munkáját 
máris elkezdheti. Írja, 
kérem! — mondta az 
igazgató, s fel-alá járkál¬ 
va diktálni kezdett: 

— 4, 9, 28, 72, 80 ... 


Galambos Szilveszter 




| ■" .. 

Minőségi változás Pusztai Pál rajza 



- Eddig én ittam cl a pénzt, most meg a kocsi . . . 

mecj a tű 

Egy nyúl elnyúlt a fűben, 
mint cérnaszál a tűben, 
de itt a fű a cérna, 
s a tű a fűbe hullva 
hegyét a nyúlba szúrta, 
tövig szaladt acélja. 

A nyúl a tüt kikapta, 
dühében földre csapta, 
megesküdött, hogy akta 
lesz az ügyből, mert nem állhat 
ily sérelmet semmi állat, 
és oktalan, 
sőt jogtalan 
az alulról jött bírálat. 

A nyúl tehát panaszra ment. 

- Nem ülhet össze parlament, 
ne szidd a vádlott szakrament- 
urnát, 
dumát 

hallottunk bőven, ám a lényeg, 
ki hagyta ott e furcsa fémet1 - 
Majd paragrafust keresve, 
szólt a bíró: ily esetre, , 
hol se rossz szándék, se bosszú 
nem forog fenn, bármi hosszú, 
bármilyen hegyes tű szúr is, 
mit se mond a corpus iuris. 

Bűnjel volna, ott a tű, 
megtalálhatnád a fű 
rejtekén, de méltó döntést 
hogy hozhatnánk1 Feljelentést, - 
nemhiába volt nagy szellem, 
bár nem tudta rajta kívül senki, - 
szóval, feljelentést kéne tenni 
ismeretlen tettes ellen. 

Futott a nyúl, hogy meg se állt, 
a sok futástól reszketett a térde, 
sőt, felment a vérnyomása, 
de, sajnos, semmit sem talált, 
nem volt se tű, se égi-földi mása, 
bár a rétet tűvé tette érte. 

Ki dugta hát a tűt a fűbei ín. 

Eltűnt a tű, de megmaradt a kín, 
a nyúlnak szúrás, olvasónak rím, 
s elnyúlt a nyúlról szóló költemény. 




Gyógyfürdő 

Pusztai Pál rajza 

Alda's lengjen e fúrdo felett 

Az első operáció 

Sajdlk Ferenc rajza 



Rudnai Gábor 






















































































AMIKOR MÉG NEM VOLT 


BÜROKRÁCIA 


VÁLÁS 



- Visszahozom a lányát, adja vissza a kecskéimet. 
LAKASIGÉNYLÉS 





FEGYELMI TÁRGYALÁS 


GYORSOLVASAS 


/(t min e/cőf&stylc 


(Irodalmi körkérdés) 



Tudjuk jól, hogy olvasóinkat 
érdeklik az írói műhelytitkok, s 
izgatottan várják, milyen köny¬ 
vek kerülnek rövidesen a kira¬ 
katokba, s milyen darabokat 
mutatnak be a színházak. Hogy 
tájékoztassuk az irodalom iránt 
érdeklődő olvasóinkat, körtele¬ 
fon útján fordultunk neves író¬ 
inkhoz, és megkérdeztük tőlük, 
min dolgoznak. A válaszok 
alább következnek. 

Franz Kafka: Ügy tervezem, 
hogy legújabb regényemet őszre 
nem fejezem be. 

Homérosz: Jövőre új eposzt 
publikálok. 

Goethe: Faustról írok hosz- 
szabb, kétrészes költeményt. Én 
sem akarok kimaradni a Faust- 
feldolgozók hosszú sorából. 

Blake: Őrjöngéseimet rende¬ 
zem kötetbe. 

Julius Caesar: Galliai háborús 
naplómhoz most üzenek hadat. 

Katona József: Az utolsó si¬ 
mításokat végzem poszthumusz 
drámámon. 

Shakespeare: Király tárgyú drá¬ 
mán dolgozom. A szonettjeimet 
most átmenetileg félretettem. 
A Rómeó és Júliából musical 
készül. 

Dante: Túlvilági témájú tri¬ 
lógiám több nyelven jelenik 
meg. 

Herakleitosz: Töredékeken 

dolgozom. 

Oscar Wilde: Fegyháztárgyú 
ballada tervével foglalkozom. 
Egyelőre még csak a bűncselek¬ 
mény elkövetésére készülök. 

Berzsenyi Dániel: Genetikai 
kutatásokkal foglalkozom, hogy 
megállapítsam, valóban romlás¬ 
nak indult-e hajdan erős ma¬ 
gyar. 

Stendhal: Filmforgatókönyvet 
írok egy konzultánssal a Vörös 
és feketéből. 


Duiuas: Fáradt vagyok. Eb¬ 
ben az esztendőben egy tucat 
regénynél többet nem publiká¬ 
lok. 

Ady Endre: Lédával most tár¬ 
gyalok egy nagyobb versciklus 
témakörének kialakításáról. 

Thomas Mann: A Körszínház 
számára elkészült a Mario és a 
varázsló színpadi változata. Na¬ 
gyon bízom Latinovitsban. 

Jób: Könyvemet most rende¬ 
zem sajtó alá. 

Vörösmarty Mihály: A még 
mindig égető cigánykérdéssel kí¬ 
vánok foglalkozni a „Vén ci¬ 
gány" című költeményemben, s 
biztatást kívánok nyújtani nép¬ 
zenészeinknek a modern tánc- 
zenedivattal szemben. 

Dosztojevszkij: Üj regényem 
témája rendkívül izgalmas. Egy 
fiatalember meggyilkol egy öreg¬ 
asszonyt. Egyelőre még én sem 
tudom, hogy miért. 

Shaw: „Cashel Byron mester¬ 
sége" címmel egy ökölvívó pá¬ 
lyafutását írom meg a Sport 
Könyvkiadó számára. 

Szophoklész: Üj színdarabom, 
amely „Oidipusz király" címmel 
kerül színre, az emberek meg¬ 
változásának kérdésével foglal¬ 
kozik. Kérdés: megváltozhat-e 
valaki annyira, hogy a tulajdon 
édesanyja sem ismer rá. 

Tolsztoj: Kisregényt fejeztem 
be „Iljics Iván halála" címmel. 
Új regényemnek még nincs cí¬ 
me. A háború és a béke kérdé¬ 
sével foglalkozik. 

Olvasóink megnyugodhatnak 
tehát, lesz elég alkotás, pedig 
nem is tudtunk mindenkivel 
érintkezésbe lépni. Cicero pél¬ 
dául mindig mással beszélt. 

Feleki László 


A gyorsvonat, a gyorssegély 
és a gyorsvágás után új fo¬ 
galommal kell megismerked¬ 
nünk, a gyorsolvasással. A 
„New York Héráid Tribüné" 
szerint Amerikában gyorsol¬ 
vasó tanfolyamok vannak, s 
ezeken a hallgatókat megta¬ 
nítják arra, hogyan kell gyor¬ 
san olvasni. A tudósítás sze¬ 
rint egy egyetemi hallgató, 
Rod Beebe, a híres Yale-egye- 
tem diákja a tanfolyam előtt 


mindössze 213 szót tudott el¬ 
olvasni egy perc alatt. Ma 
nem kevesebb, mint 5 5 056 
szó a percenkénti teljesítmé¬ 
nye. Ma már a lapozás je¬ 
lenti számára a nagyobb ne¬ 
hézséget, és nem az olvasás. 
Az olvasás új irama az iro¬ 
dalomban is beláthatatlan 
következményekkel járhat. 
Ha a gyorsolvasás világszerte 
elterjed, befellegzett a kisre¬ 
gényeknek. 


Pesti énekesnő 

o 



- Nem megmondtam, hogy hozd magaddal az olasz-magyar 
szótárt is? 

















Távolsági beszélgetés 


Közvetlen vonal 


Téves kapcsolás 


Ikerállomás 


ALEX BALTES: 


ostel úgy tódult be az aj¬ 
tón, mint akit vihar lök be: 

- Tengerre megyünk, Flo- 
rica, tengerre!... Jövő héten 
utazunk Vasile Roaitába ... 
Partfürdő! Napfény! ... És 
víz! Víz! 

— Megint csőrepedés? - 
riadt legszebb álmából Flo- 
rica. — Hol a víz? 

Costel fokozatosan nyugal¬ 
mat erőszakolt magára: 

— Bocsáss meg, drágám, 
felébresztettelek! De ilyen 
óriási hírt ki kell ordítani a 
világba! Utazunk Vasile Roa¬ 
itába! A szakszervezet ígért 
két beutalót! 

Alvástól duzzadt szemek¬ 
kel, Florica zavartan tekin¬ 
tett Costelre: 

— Szóval a tengerre ... Az 
kitűnő . .. Csodálatos,. .. Si¬ 
essünk! 

— Ej, hová siessünk? Van 
még addig idő! 

- Hol van? A szabónő csak 
egy hónapra vállal. A kalapos 
is egy hónapra. 

— Csakhogy, édesem, mi 
lesülni megyünk, nem felöl¬ 
tözni. Mi kell oda más, mint 
egy fürdőruha, vagy egy 
strandruha! 


zsebkendőjével gyöngyöző 
homlokát. 

- Értsd meg, Costel drá¬ 
gám, nem mászhatok a ten¬ 
gerbe abban a pirosban. Rög¬ 
tön elázik. 

- És a kék száraz marad? 

Másnap reggel, szemében 

aprócska mosollyal, bukszá¬ 
jában nagyocska összeggel, el¬ 
indult Florica a Calea Victo- 
riei áruházai felé. .. 

Egy nagy, kékvirágos kosz¬ 
tüm, hozzá a zöld szalmaka¬ 
lap. Egy nagy zöld szalmaka¬ 
lap, hozzá a kék fürdőruha. 
Egy nagy kék fürdőruha, hoz¬ 
zá a fehér strandcipő. A fe¬ 
hér strandcipő, hozzá a bar¬ 
na strandkosztüm. A barna 
strandkosztüm, hozzá a piros 
napernyőcske. A piros nap- 
ernyőcske, hozzá a. . . két 
gyorsvonatjegy ... 

Körülmálházva csomagok¬ 
kal, fáradtan ért haza Flo¬ 
rica. 


Rakosgatta az asztalra a 
csomagokat, mikor csengett 
a telefon: 

— Halló. Te vagy, Florica? 
Itt Costel. 

— Csókollak, drágám. Min¬ 
dennel kész vagyok. Kész va¬ 
gyok a vásárlásokkal is, kész 
vagyok a pénzünkkel is. Pár 
fillért hagytam a betétkönyv¬ 


ben ... Ha tőlem függ, akár 
holnap is indulhatunk! ... 
Mi? Hogy mondod? 

— Florica, drágám ... kel¬ 


lemetlen hír.. . Egy kis téve¬ 
dés! Nem mehetünk a ten¬ 
gerre! ... Valami közbecsú¬ 
szott ... Rosszul értettem, ki 
tudja! A hegyekbe kaptuk a 
beutalót!... Mit szólsz, mi¬ 
csoda összevisszaság! Nem 
borzasztó? 

Florica kicsit megszédült, 
de már hidegvérrel nyugtatta 
Costelt: 

— Semmi borzasztó, drá¬ 
gám! Ezért igazán ne mérge¬ 
lődj !... Minden el lesz in¬ 
tézve! Láttam a kirakatban 
egy pazar kék színű puló¬ 
vert! Kimondottan a hegyek 
közé való! és egy pár női 
bakancsot, hát az valami cso¬ 
dás! És egy kifejezetten hegy¬ 
mászó kosztümöt, valami el¬ 
ragadó ! és egy ... halló ... 
halló... Costica drágám!... 
Halló ... Hogyan? Ki beszél 
ott, kérem?... Costel mun¬ 
katársa? ... Mit csinál az 
uram?... Elájult?... Rögtön 
megyek!... Tudtam én, hogy 
nem tesz jót neki a hegyi le¬ 
vegő! 

Románból fordította: 

Alföldi Imre 


Florica, Costel nyakába 
ugrott. Átölelte két kar¬ 
jával, és boldogan megcsó¬ 
kolta: 

— Való igaz! Strandruha! 
Milyen színű? 

— Hát... piros. 

- Pompás. A piros nagyon 
illik a zöld szalmakalaphoz. 

- Zöld szalmakalap? Van 
neked olyan? 

— Nekem még nincs, de a 
kereskedelemnek már van. 

- A tied fehér, ha jól em¬ 
lékszem. 

- Ügy bizony, szívem. A 
fehér kalapot viszont reme¬ 
kül hordhatom a kék fürdő¬ 
ruhámhoz. 

— A piroshoz. 

- Az a tavalyi, édesem. Én 
az újról beszélek, a kékről, 
amelyet most fogunk meg¬ 
venni! ... A takarékba tett 
pénzünkből! 

- Pénzünkből? Pénzemből. 
Te a kalaposhoz hortad a tie¬ 
det, nem a takarékba. Mert 
te nagyon édes, jó feleség 
vagy, kitűnő gazdasszony, 
csak ez az egy hibád ne vol¬ 
na! Ez a folytonos költeke¬ 
zés! 

— Jól van, Costel, a ked¬ 
vedért takarékoskodni kez¬ 
dek. A te fürdőruhádat most 
nem vesszük meg. 

Természetesen nevetett is 
hozzá. Costel letörölte a 




























Ml TÖRTÉNT A NAGYVILÁGBAN?! 


AVAGY 


MEGIRIGYELTÜK KÉPESLAPJAINK SIKERÉT 



Kitűnő eredménnyel kollokvált Carta 
Strindberg az uppsalai egyetemen, de sze¬ 
rénységből eltakarja magát. .. 


Amikor a Mal- 
vin-hurrikán elér¬ 
te Florida part¬ 
jait, a strandolók 
kénytelenek vol¬ 
tak gyorsan fel¬ 
öltözni. 


Zászlófelvonás egy nyári szabad 
egyetemen. 


Nő a munka nélküli nők száma 
Nyugat-Németországban. Ez a 
hamburgi fiatalasszony gondterhel¬ 
ten tekint a jövője elé. 

OudóSítóNktóL 


Nagy örömmel olvastam, 
hogy a Dél-alföldi Mezőgazda- 
sági Kísérleti Intézet makói 
telepén a vöröshagyma-neme¬ 
sítés! kísérletek során a legye¬ 
ket is munkába fogják. A le¬ 
gyek végzik a beporzást a kí¬ 
sérleti szekrényekben. A dia¬ 
dalmas tudomány a világűr 
titkainak kutatása közben meg 
tudta oldani a légyenergia bé¬ 
kés felhasználásának kérdését 
is. 



>rO 


Rájár a rúd a szicíliai 
gengszterekre. Az olasz rendőr¬ 
ség tíz főbanditát tartóztatott le 
Palermóban. Sikerült az egyik¬ 
kel beszélnem. Panaszkodott, 
hogy rossz idők járnak rájuk , 
annyi bajuk van , hogy beszélni 
sem szeret róluk. Mint elmon¬ 
dotta, a legjobban az fáj ne¬ 
kik, hogy a magyar újságok a 
Mafiát állandóan Maffiának 
írják , holott ők maguk egy ,,f’- 
fel írják a nevüket. Megígér¬ 
tem, hogy közbenjárok, de az 
igazat megvallva, elfeledkez¬ 
tem a dologról. 



„Operett coctail” — olvas¬ 
ható a Fővárosi Operettszínház 
falragaszán. A „cocktail” ma¬ 
gyarul kakasfark, de igazi je¬ 
lentése „kevert”, és sokan jó 
italnak tartják. A „coc” legföl¬ 
jebb a coca rövidítése lenne, a 
kakas azonban „cock’\ A „k”- 
betűt talán a takarékossági 
mozgalomban hagyták el, ha 
már a Mafiát túlteljesítettük 
egy betűvel? 



A „Harc az utasokértr jel¬ 
szó jegyében a Cunard Line 
hajótársaság ősszel bevezeti a 
játékkaszinó-hajó intézményét. 
A „ Franconia” hajón bárki 
kipróbálhatja a szerencséjét a 
tengeri ruletten. A kényelem 
új korszaka ez a szerencsejá¬ 
ték történelmében. Ha valaki 
mindenét elveszti , mindjárt a 
tengerbe ugorhat. 

f. 1. 























így megy sorozatban, már 
csuromvíz a fiú. Nem szíve¬ 
sen avatkozom mások ma¬ 
gánügyeibe, de végül is rá¬ 
szólok: 

- Miért ütöd az ágakat, 
öcsi? 

Csaba felém fordul, tekin¬ 
tetében mélységes felhábo¬ 
rodás. 

- Mindig leköp! 

Ez volt délelőtt. 

Most, ebéd utáni testedzés 

gyanánt, Csaba egyre gyor¬ 
suló futással kerülgeti ugyan¬ 
azt a diófát. A tizedik kör 
után persze már szédeleg, 
tántorog, elveszti egyensú¬ 
lyát, és homloka nagyot kop- 
pan a fa törzsén. Lehuppan 
a földre, a tiplit tapogatja a 
fején, szívettépően zokog. 

A közeli nyugágyból fel¬ 
kel, odasiet egy fiatalasszony, 
leguggol melléje, becézi, vi¬ 
gasztalja. Mikor már halk 
szipogássá szelídül a kisfiú 
sírása, a fiatalasszony kedve¬ 
sen faggatni kezdi: 

— Megbotlottál, kincsem? 
Csaba tagadóan rázza a fe¬ 
jét. 

— Elcsúsztál? 

Csaba újra megrázza a fe¬ 
jét. 

— Hát akkor mi történt? 
Csaba feltápászkodik a 
földről, int a néninek, hogy 
most jól figyeljen, és futni 
kezd a diófa körül. Szalad 
egy kört, két kört, aztán meg¬ 
játssza, hogy szédeleg, és 
puff! — fejjel nekirohan a fá¬ 
nak! 

A sikeres bemutató után 
most ott csücsül ismét a föl¬ 
dön, szívettépően zokog, és 
a második tiplit tapogatja a 
kobakján. 

Kürti András 

- 

Albérlet 




ÖRÖK IFJÜSÁG 

A vén Gellérthegy óvja ifjúságát , 
nyár festékétől frissek fürtjei 
s állástól fáradt, csúz-gyötörte lábát 
a Rudas gyógyvizében fürdeti . 

SOKFÉLE KÖLTÖ 

Ez hétköznap ír, az vasárnap, 
parnasszisták , szürrealisták ... 
teljes sosem lehet a listád. 

Akik az eszpresszóba járnak, 
azok az eszpresszionisták. 

MŰEMLÉK 

Ott játszottam a század-pirkadónál, 
nagy múltam van éveim Összegezve. 

Ügy gondolom, hogy műemlék vagyok már . 
csak éppen tábla nincs rám fölszegezve. 

KÉT HOLD FÖLD 

Hogyha két hold földem volna, egybe 
elültetnék szőlővenyigéket, 
a másikon szikvíz csörgedezne 
s napi fröccsöm megvolna, míg élek. 

FECSKEGYÜLÉS 

Még szél az őszről semmit sem mesél, 
de sürgöny drótján fecske-társaságban 
már alkonyatkor névsor-olvasás van, 
mert készül a kollektív útlevél. 

Bródy László 


Az üdülő teraszának kő¬ 
párkányán ülök, és látszólag 
közömbösen lógatom a lá¬ 
bam. De ez csalóka külszín 
csupán. Valójában feszült ér¬ 
deklődéssel figyelem Csabát, 
aki a nagy diófa körül fut- 
kározik. Csaba négyéves, 
dundi kisfiú. 

Első magánszámára kora 
délelőtt került sor. Reggel 
kiadós záport kaptunk, de 
aztán kisütött a nap, és el¬ 
foglaltam kedvenc helyemet 



a terasz párkányán. Nézege¬ 
tem a vitorlásokat a tavon, 
az autókat az országúton, 
amikor a kertben egyszer- 
csak feltűnik Csaba, hosszú 
bottal a kezében. Az öreg 
diófa alá ér, játékosan meg¬ 
üti a bottal a legalsó ágat. 
Megrezeg az ág, és a leve¬ 
leken összegyűlt esővíz né¬ 
hány cseppje a fiatalember 
kobakjára hullik. Csaba döb¬ 
benten bámul az ágra, kisza¬ 
lad a fa alól, feltekint az 
immár tiszta, derült égre. 
Megállapítja, hogy nem esik 
az eső. Visszaballag a fa alá, 
ismét megüt egy ágat, me¬ 
gint zuhanyt kap. Üjfent el¬ 
csodálkozik, kiszalad a lomb¬ 
sátor alól, szemléli az eget. 
Vissza. Ütés. Víz le. És ez 

'égre! Ezúttal én is meg¬ 
fogtam az isten lábát! Kül¬ 
földre utazom, hetven dol¬ 
lárral a zsebemben. Minden¬ 
esetre leszerződöm egy 
könyvkiadóval útinaplóra. 
Némely ember olyan ügyet¬ 
len. Elutazik, és a családjá¬ 
nak ír haza mindenféle fe¬ 
lesleges dolgot, hogy jól va¬ 
gyok, meg hogy szeretettel 
gondol rátok az Eiffel-to- 
ronyról Lajos. En a könyv¬ 
kiadónak fogok írni, és sze¬ 
retettel fogok gondolni rá¬ 
juk, ha majd felveszem tő¬ 
lük az útirajzért járó hono¬ 
ráriumot. £s különben is: 
időm van, ceruzám van. Én 
ne tudnék útirajzot írni?! 

♦ 

Huszonnégy órás utazás 
után expresszvonatunk egye¬ 
nesen az állomáson áll meg. 
Kézitáskámat, melybe mind¬ 
össze néhány fogkefét és egy 
iránytűt csomagoltam, egy 
hordárra bízom, s jelbeszéd¬ 
del megértetem vele, hogy 
hozza utánam. Az állomás 


WLKRZlMySTR ~| 

PZTyR BWJZ 



nagyon hasonlít a mi Keleti 
pályaudvarunkhoz, a „Kijá¬ 
rat!" feliratú ajtón jönnek 
be az utasok, s a „Bejáration 
át távozunk, ahol egy idős 
vasutas nyolc nyelven kéri 
el az utasoktól a lejárt je¬ 
gyeket, de csak egy közép¬ 
afrikai diák adja át a jegyét, 
aki nem értette, hogy mit 
mond az öreg vasutas. 

Szállodaszobám a tengerre 
ncz, s miután éppen apály 
van, jól láthatom túlnan a 
svéd partokon elhelyezett 
pálinkahirdetések züllött fé¬ 
nyeit. A kikötő felől halász¬ 
legények csapata közeleg, 
fiatal lányok társaságában. 
Ma jó fogás volt. Előveszem 
glóbuszomat, és megállapí¬ 
tom, hogy Gdanskban va¬ 
gyok. Kár, hogy nem értek 
lengyelül. 


Repülőgépem észrevétle¬ 
nül ereszkedik le a hambur¬ 
gi repülőtér kifutójára. A 
csinos stewardesstől egy szép 
pergamen zacskót kapok 

ajándékba, és már indulok is 
várost nézni. A magammal 
hozott Pick-szalámiról leve¬ 
szem a címkét, s karszalag¬ 
ként zakóm ujjára húzom, 
hadd lássák, hogy külföldi 
vagyok. Az első benyomások 
mindjárt kedvezőek. Egy ut¬ 



cai lámpa alatt fiatal nő áll¬ 
dogál, s amint meglát, mind¬ 
járt rám mosolyog. Jó érzés 
látni, hogy itt is szeretik a 
magyarokat. Az autóforga¬ 
lom óriási, a gépkocsik több 
oszlopban haladnak egymás 
mellett, külön oszlop van 
fenntartva a közlekedési bal¬ 
eseteknek. A város tele van 
sörivókkal. Egy idős német 
házaspár Hindenburgot él¬ 
teti. A férfi körszakállára ré¬ 
gi kitüntetések vannak ráag¬ 
gatva. Odább egy acélbáró 
nagy halom extraprofitot 
számol. Rossz érzéssel for¬ 
dulok ki a sörivóból, de az 
utcán megnyugtató látvány 
üti meg a szememet. Fiatal 
német munkások az est lep¬ 
le alatt Hölderlin-verseket 
mázolnak a házak falára. 
Kár, hogy nem értek néme¬ 
tül. 

• 

Ismerősömmel a széles 
autósztrádán száguldunk 
Brüsszel felé. A vámvizsgálat 
gyors és udvarias. Kossuth 
cigarettáim láttán a vámtiszt 
türelmetlenül int, hogy rá¬ 
gyújtás nélkül, Iminél gyor¬ 



sabban hagyjuk el a határ te¬ 
rületét. Otközben felveszünk 
magunkhoz egy gyarmatosí¬ 
tót, aki autóstoppal jött 
Kongóból hazáig. Azt mond¬ 
ja, a négerek nagyon udva¬ 
riatlanok voltak hozzá, há¬ 
rom-négy kongói is elment, 


míg e £y felvette a kocsijába. 
Ügy menekült el egy szál ru¬ 
hában, csupán másfél kiló 
gyémántot tudott egy stanio- 
liban magával hozni. A bel¬ 
ga ifjúságot azonban már 
nem érdekli különösebben a 
drágakő. A lányok legtöbbje 
már csipkét sem tud verni, 
a világhírű brüsszeli csipkét 
is, állítólag, Kalotaszegről 
importálják. Kár, hogy nem 
tudok franciául. 

* 

Kellemes hajóút után ér¬ 
kezem az angol szigetvilág¬ 
ba, Londonba. Itt olyan ne¬ 
héz a köd, hogy az angolok 
mind kemény kalapban jár¬ 
nak, hogy bele ne üssék a 
fejüket. Állítólag itt még ki¬ 
rályság van, de az elmara¬ 
dottságot nagy erővel igye¬ 
keznek pótolni, elsősorban 
készpénzzel. London érde¬ 



kessége a Soho, a szórakozó¬ 
negyed, és a Hyde Park, me¬ 
lyet a magyar panaszkönyv¬ 
höz lehetne hasonlítani: 
mindenki elmondhatja itt a 
véleményét, anélkül, hogy 
valaki is figyelne rá. London 
másik érdekes természeti tü¬ 
neménye a délután öt óra¬ 
kor beálló közlekedési csőd, 
melyet az idősebbek már 
megszoktak, a fiatalok azon¬ 
ban sokat dühöngenek miat¬ 
ta. Innen ered a dühöngő if¬ 
júság elnevezés. Ha tudnék 
angolul, megnézném a róluk 
készült színdarabot is. 

* 

A hajóút Londontól Mar- 
seille-ig nem volt könnyű. 
Téliszalámim elfogyott, és 
takarékoskodnom kell a pén¬ 
zemmel, ha vinni akarok va¬ 
lamit haza. Szárított herin- 
gen élek, az a legolcsóbb. 
Marseille lesújtó! Lépten- 
nyomon kopott hotelek, fes¬ 
tett nők, leányok, szegény 
páriák. Ki-ki megy a maga 
páriájával. A kikötőben eme* 
lódaruk bálákba csomagolt 
könnyelmű leányokat emel¬ 
nek a hajókba, a leánykeres¬ 
kedők áldozatait. Az utcákon 


is mindenütt elbukott leá¬ 
nyok, szerencsétlen teremté¬ 
sek, szegény édesanyjuk, sze¬ 
gény feleségem! Megpróbá¬ 
lom az egyiket visszatartani 
a bűn útjáról, de nem sike¬ 



rül. Marseille mmaent el¬ 
nyel. Már húsz frankom 
odavan. 


* 

Rómát látni és meghalni! 
Vagy Nápolyt? Már nem tu¬ 
dom pontosan, nagyon éhes 
vagyok. A tengerparton kó¬ 
szálok, de reggel óta csak egy 
tengeri csillagot találtam, 
aminek alig van tápértéke. 
Ha kibírom még két napig, 
megvehetem azt a kis tran¬ 
zisztorost, melyet a Colos¬ 
seum mellett láttam. Egész 
nap vizet iszom. Róma teli 
van kúttal. Fel vagyok puf¬ 
fadva, egész Róma kútvízből 
áll. Csak kibírjam még két 
napig! Szédülök. A képtárból 
ki kellett jönnöm, mert egy 
Verocchio étel-csendélet előtt 
rosszul lettem. Ha beáll az 
apály, meg vagyok mentve. 
Apálynál mindenféle kagyló 
marad a fövenyen. A Trevi- 
kútból megpróbáltam valami 



aprópénzt kihalászni, amit 
beledobálnak, de nagyon fi¬ 
gyeltek. Az ember állítólag 
három hétig is kibírja élelem 
nélkül. Ha beszélnék olaszul, 
leelőlegezném a boltban azt 
a kis tranzisztorost. Csak 
jönne már az apály. Istenem, 
a pápa most vacsorázik! ... 


Ha az ember hazatér, min¬ 
dig újból felfedezi szeretett 
szülővárosát. A Vas utcában 
például még sohasem jártam. 
Most itt fekszem a Vas utcai 
kórházban. Az előbb operál¬ 
tak meg gyomorsüllyedéssel, 
de sebaj, a fejem alatt itt 
van a kis tranzisztoros. Ha 
a könyvkiadó elküldi a kö¬ 
vetkező részletet, Karlsbadba 
utazom utókezelésre. 

Somogyi Pál 















Csupán legöregebb olva¬ 
sóink emlékeznek arra a le¬ 
gendás időre, amikor a fo¬ 
tográfus fekete lepel alá 
bújva igazgatta a modelljét: 

— Kicsit feljebb a fejet! 
Mosolyogni tessék! 

A gyerekeket így biztat¬ 
ták: 

— Vigyázz, öcskös, ott re¬ 
pül a kis madár! 

Az ilyen jelvétel, amit jó 
magyarsággal exponálásnak 
neveztek, jó harminc másod¬ 
percig tartott, a kép elké¬ 
szítése kerek két hétig. Igaz, 
akkoriban még elkényeztet¬ 
ték a fotográfiákat: arany¬ 
fürdőben pancsolták azokat. 



Egyre fejlődött a techni¬ 
ka, néhány évtized alatt 
megszületett a pillanatfelvé¬ 
tel, majd feltalálták azt a 
gépet, amely — mint rek¬ 
lámja hirdeti —, tíz másod¬ 
perc alatt kiadja a kész 
képet. 

Ilyen ördöngős masina 
csüngött Amerikába szakadt 
és látogatóba hazaérkezett 
barátom vállán. Már maga 
a díszes bőrtok is méltán 
keltett csodálatot, sőt irigy¬ 
séget. 

— Lekaplak — mondta a 


barátom —, és egy percen 
belül kapsz tőlem ajándék¬ 
ba egy képet. 

Jobb szerettem volna ko¬ 
molyabb ajándékhoz jutni, 
miután azonban úgyis 
szükségem volt egy igazol¬ 
vány fényképre, örömmel és 
erőltetett mosollyal álltam 
a lencse elé. A mester pa¬ 
rányit igazított rajtam, kat¬ 
tintott egyet, és egy bűvész 
fölényes gesztusával tárta 
szét a karjait: 

— Voila, ennyi az egész ... 
Most nézd az órádat! 

Stoppoltam az időt. Alig 
egy perc múlva kiszedett a 
gépből egy nyirkos teker- 
2set. Szétteregette. Picasso- 
kép tárult elém a művész 
absztrakt kísérleteinek első 
éveiből. Árnyak és fények, 
vonalak tobzódtak rajta 
megfejthetetlen rendszer¬ 
ben. Az alkotó sem volt 
megelégedve művével. 

— Elmozdultál, — állapí¬ 
totta meg rosszallóan. 

Vigasztalni próbáltam és 
dicsértem a csodagépet. 

— Mibe kerül odakünn az 
ilyesmi? 

— Százötven dollár. Rész¬ 
letre is adják. 

Jobban szemügyre vettem 
a képet. Alapos kutatással 
felfedeztem, hogy külön-kü- 
lön mindenem rajta volt; a 
kezem, a lábam, a nyakken¬ 
dőm, amelyet oly gondosan 
igazítottam a felvétel előtt. 
Én voltam, az kétségtelen, 
de részletekben. Lehet, hogy 
a barátom részletre vette a 
készüléket? 


(Stella) 



rövidzárlat 


Vizsgajelenet az Eötvös Loránd Tudományegyetem 
nyelvtudományi karán. 

Pais Dezső professzor egy igen-igen gyengén felkészült 
hallgatót examinál. 

- Ki a magyarországi finnugor nyelvtudomány legna¬ 
gyobb alakja? 

A fiú gyötrődik. 

- Gondolkozzék. Nemcsak legnagyobb alakja, úgyis 
mondhatnók: megalapítója. 

- Budenz. 

- Helyes. És mi a keresztneve? 

A különböző ismeretek áramkörének szigetelése laza. 
Rövidzárlat. A diák agyában a hazai finnugrászat atyjá¬ 
nak: Budenz Józsefnek neve összeszikrázik Rudenzceí, a 
svájci kártya zöldalsójával. A válasz tehát: 

- Ulrik. Budenz Ulrik. 

Gyors professzori replika: 

- Ön akkor viszont a Stüssi vadász! 

Ugyanis: az meg a tökfilkó. 

Békés István 

(Legújabb Magyar Anekdotakincs) 





















































Dél-Vietnamban 

(A Berliner Zeitung-ból) 


LE A BÜROKRÁCIÁVAL! 



! 


- Megörültei, itt olvasol? 

- Dehogy olvasok! Kíváncsi vagyok a jövőnkrc . . . 


MŰVÉSZI KUTYAFÜRDÖ 

Budapest majdnem kétezer 
köztéri szobrát a Központi Ta¬ 
nácsház második emeletéről óv¬ 
ja a Fővárosi Műemlék Fel¬ 
ügyelőség. Légvonalban tőle, 
mintegy százötven méternyire 
van a „Danaidák kútja” - a 
tanácsház tövénél - a Fehér¬ 
hajó utcában. 



A hangulatos kút művészi 
medencével rendelkezik. Célja 
— feltételezhetően - a város¬ 
kép emelése. Ezzel szemben 
többször láttam, mint kutyaúsz- 
tatót, torzonborz ebekkel, vala¬ 
mint lábmosó edénynek is töb¬ 
ben használták már, ifjak és vé¬ 
nek. 

Sajátságos szemlélet ez a mű¬ 
vészetekről, és főleg szabadon 
űzhető, mert sem hatósági, sem 
társadalmi közbeavatkozásnak 
nem lehettem még szemtanúja 
ilyen esetekben. 

D. E. 

Néhány hete M. fogtech¬ 
nikus barátommal a Kör¬ 
úton sétáltam. Nézegettük a 
csinos , fiatal nőket és az 
elegáns kirakatokat. Ami¬ 
kor pedig úgy adódott, hogy 
egy szép kirakat előtt meg¬ 
állt egy szép nő, gondolat¬ 
ban bőkezű ajándékot vá¬ 
sároltunk neki az üveg 
mögötti holmikból. 

Ahogy így marhásko- 
dunk, egyszer csak megszó¬ 
lítja a barátomat egy kö¬ 
zepesen öltözött, középkorú 
nő a Wesselényi utca sarká¬ 
nál: 

— Nini, a művész úr! Jaj 
de jó, hogy találkozunk! — 
majd látva M. csodálkozó 
arcát, durcásan rápirít. — 
Mi az, már meg sem ismer 
engem, maga rossz fiú?! 

— Hol is találkoztunk? 
— kérdi barátom zavartan. 

— Hát a Fészekben! Oda 
szokott járni rablóultizni a 
művész úr. 

— Bocsánat, de én egyál¬ 
talán nem tudok rablóultiz- 
úi, és ráadásul még a Fé¬ 
szekhez . sem volt soha sze¬ 
rencsém. • • 

A nő tekintete egy pilla¬ 
natra elkomorult, de aztán 
rögtön felderült :, 

— Stimmel. A Hungáriá¬ 
ból ismerem a művész urat. 

— Elnézést, de én a Hun¬ 


gáriát se kultiválom, — he¬ 
begte a kínosan feszengő 
M. — Azonkívül művész 
sem vagyok. Egyelőre. 

A negyvenes hölgy nyájas 
arcán mintha a türelmetlen¬ 
ség árnyéka futott volna át: 

— Akkor az Emkében 
találkoztunk. Tulajdonkép¬ 
pen mindegy. Űgyis csak 
egy tízest akartam kölcsön¬ 
kérni a művész úrtól, mert 
otthon felejtettem a pénz¬ 
tárcámat, és kell még ven¬ 
nem néhány apróságot. Ha 
estefelé benéz az Emkébe , 
megadom. 

M. barátom lovagiasan 
makogva átnyújtotta a 
pénzt , majd midőn a nő 
tovakacsázott az összeggel, 
ezt mondta: 

— Csak legalább tudnám, 
hogy honnan a frászból is¬ 
merjük egymást. Én ugyan¬ 
is az Emkébe sem járok. 

A mérsékelten érdekes 
kalandot már-már nyomta¬ 
lanul elfelejtettem, ám teg¬ 
nap szembejött a középkorú 
hölgy az Oktogonon. 

— Nini , a doktor úr! — 
integetett felém messziről. 
— Hogy van, hogy van? 

— Asszonyom, ön valaki¬ 
vel összetéveszt — mond¬ 
tam fagyosan. — A legcse¬ 
kélyebb mértékben sem va¬ 
gyok doktor, és ha isten se¬ 
gít, nem is leszek. 



— Pardon! Azt hittem, 
hogy az Orvostovábbképző 
Intézetből ismerjük egy¬ 
mást. Azonban úgy látszik, 
hogy a Fészekből. 

— Ki van zárva. 

— Ezek szerint a Hungá¬ 
riából? 

— Onnan sem. 

— Marad tehát az Emke. 

— Szintén lehetetlen. 

— No de miért? Én vilá¬ 
gosan emlékszem a doktor 
úr arcára. 

— Kérem, asszonyom, 
meg kell, hogy fosszam önt 
egy illúziótól. Én Mr. Wil- 
liam Povács, magyar szár¬ 
mazású amerikai atomtudós 
vagyok. Pár napos rokoni 
látogatásra érkeztem csak 
Budapestre. 

A nő arca felderült: 

— Atomtudós?! Akkor 
megvan!! Negyvenhétben 
találkoztunk a Bikini-szige¬ 
teken. Mi történt magával 
azóta? 

De mielőtt elmesélhettem 
volna, széles gesztussal a 
fejéhez kapott: 

— Képzelje, milyen pe¬ 
ches napom van ma. Ott¬ 
hon felejtettem a pénztárcá¬ 
mat. Nem tudna kölcsönöz¬ 
ni holnapig tíz dollárt? 

Dalmáth Ferenc 


E heti hirdetéseink 

Itt az ideje/ 


elegánsan 

MÉRTEK UTÁNI 
SZÖVETKEZETEK- 


ben öltözhet 




ALBA 

mosópaszta 

A király * 


- Hány lépésem lehel meg? 

************************************* 



- Egy kis gyúrt tésztát küldök haza a gyerekeknek. . . 



Nem közölhető 
kéziratot küldtek: 

L. Ferenc, Bp. XIII.. 
Máglya köz. - K. Mária. 
3p. XI., Tétényi u. - K. 
István, Bp. II., Henger u. 

- P. Gabriella. Kiskunfél¬ 
egyháza. - K. Dezső, Nagy¬ 
kanizsa. - B. György. Bp. 
XIII., Balzac u. - A. Já¬ 
nos, Bp. XVIII., Pestimre. - 
É. Ferenc, Bp. IX., Ecseri 
u. - A. Ágoston, Bp. XI.. 
Budafoki u. - J. András. 
Bp. XIV., - M. Árpád. 
Pásztó. - M. Miklós, Bp. V.. 
Városház u. — K. Ferenc. 
Bp. ül., Perényi köz. — M. 
Szilvia. Bp. VIII., - K. Már¬ 
ta, Tapolca. - L. Imre, Bp. 
XIII., Visegrádi u. - S. Ká¬ 
roly, Bp. VII., Izabella u. 

— S. József, Alsógöd, — K. 
László, Bp., VI.. Eötvös u. 
B. G. Bp., XVI., Köztár¬ 
saság tér. — D. Kné, Bp., 
XI., Bartók Béla u. — M. 
Miklós, Bp., vn., Szondy 
u. — D. Sándor, Bp., H., 
Fillér u. — K. Erika. Bp. 


Erőművészek 


Balázs-Piri Balázs rajza 



- Mondja, magának mennyit sikerült löknie? . . . 


Kéwetonfis 



















































































KEDVES 





Ez a remek karikatúr a-szobor a 
zseniális Karinthy Frigyest, a legna¬ 
gyobb magyar humoristát ábrázolja. 
Alulírott , akinek „Modern Könyvtár” 
című sorozatában ötvenhárom évvel 
ezelőtt , 1912-ben először jelent meg 
Karinthy „így írtok ti” című halha¬ 
tatlan paródiagyüjteménye , most a 
humor mai orgánumában , a Ludas 
Matyiban kérdem: nem kellene-e ezt 
a pompás művet valahol , esetleg az 
Irodalmi Múzeumban felállittatni? 
A szobor jeles szobrászművésznönk, 
Kunvári Lilla műve. 

Gömöri Jenő Tamás 



— Jelenet — 

Színhely: A FUMAGIT 
MÜVEK főbejárata. 

Szereplők: Riporter 
Kapus 
Munkások 

RIPORTER (az órájára 
néz, és megdöbben): Te 
jó ég! Tíz perc múlva 
három, s nekem négy¬ 
re mozijegyem van. 
(Hangosan) Üdvözlöm, 
kapus kartárs. Hurgya 
Ede vagyok, a Vidám 
Vasas munkatársa. 

KAPUS: Gyisten, az ira¬ 
tokat. Mert hogy tudja, 
hogy van az? 

RIPORTER: Tessék, ag- 
noszkáljon, de gyorsan, 
mert rögtön megy a 
híradó, fürgén, bátyám, 
tudja, a sajtó nagyha¬ 
talom, kapcsolja, kap¬ 
csolja az igazgatót. 

KAPUS (hátiaszói): Te, 
Erzsók, birizgáld a tele¬ 
font. — Na, addig is föl¬ 
vesszük az adatokat. 

RIPORTER: Helyes, bá¬ 
tyám, de előbb beszél- 

Í 'essünk, olyan jó biza- 
omgerjesztő orcája 
van. Megy a munka, 
mi, erősen megy? 
KAPUS: Megyen! Har¬ 
madnapja lettünk él¬ 
üzem. 

RIPORTER: Bravó! Nők 
és férfiak vegyesen ér¬ 
ték el ezt az ered¬ 
ményt! Az emancipá¬ 
ció diadala. Né, épp itt 
jön egy férfioverál. ör- 
vendek, Hurgya, a Vi¬ 
dám Vasas munkatársa. 
Neve? Foglalkozása? 
Százaléka ? Kedvtelése ? 
Panasza? 

I. MUNKÁS: Tóth József. 
Beállító. 107%. Foci. 
Fáj a fogam. 

RIPORTER: Köszönöm, 

üdvözlöm a családot, 
mindjárt ide is küldhe¬ 


ti azt a kislányt, ne té¬ 
továzzon, hideg vasat 
rá, aztán gyerünk, haj¬ 
rá, egyedül . .. 

KAPUS: Befolyik a víz 
az öltözőbe, azt írja 
meg. 

RIPORTER: Helyes, illet¬ 
ve nem helyes. Kézit 
csókolom, szaktársnő! 
Nemde a kultúrcsoport 
tagja? Az. Tagja a KISZ- 
nek? Az ízlik az üzemi 
konyha főztje? Izük. 
Mit szól az űrhajózás¬ 
hoz? Hurrá! Mi? Mond¬ 
ja, kapus kartárs, hány 
dolgozója is van a gyár¬ 
nak? — Kézit csókolom, 
szaktársnő, új munka¬ 
sikereket. — Szóval 1000 
darab ember? Ebből 
mennyi a nő? Mennyi 
a férfi? 

KAPUS: Fele-fele. Ne fél¬ 
jen, már pedzi az igaz¬ 
gató, de mással beszél. 

RIPORTER: Miféle igaz¬ 
gató? Ja, értem, ennek 
a gyárnak az igazgatója. 
£s milyen ember? Mi¬ 
féle? — Hé, hé, halló, 
maga, maga tisztviselő¬ 
forma, jöjjön csak ide! 
— Üdv, laptól, Hurgya 
- az igazgató milyen 
ember maga szerint? 

TISZTVISELŐ: Jó, de né¬ 
ha előfordul... 

RIPORTER: Jó, jó, ezt 
hagyjuk. Tehát jó. 
Hossza? Nem kell le¬ 
írni. Csak mutassa. Szé¬ 
le? Helyes, vékonyka. 
Gratulálok, tökéletes 
információ. 

KAPUS: Mostand nagy 
gyárbővítés folyik, 
amint lássa. 

RIPORTER: Kösz az anya¬ 
got. Tehát óriási re¬ 
konstrukció! Téglából 
fal, falból gyár, gyárból 
tervteljesítés. Né, mi¬ 
lyen szép kutya, őrzi a 
gyárat, nemde? 


KAPUS: Ezt nem érdekli 
a gyár, csak az üzemi 
konyha. 

RIPORTER: Mert rossz az 
agitáció. Na, mi is van 
még? Azok a vasak mit 
keresnek az udvaron? 

KAPUS: Azok a vasak 
éppen rezek, rúdban, 
meg ólmok pogácsában. 

RIPORTER: Na persze, 
rudak, rezek, krumplis¬ 
pogácsák. Bejgli nincs! 
Na, egy pár nevet kérek 
még gyorsan. Ki a leg¬ 
jobb rezes? 

KAPUS: Sarlai Vince, de 
vannak még ... 

RIPORTER: Éljen a Vin¬ 
ce, és ki a legjobb ru¬ 
das? 

KAPUS: Talán a... 

RIPORTER: Tehát a Ta¬ 
lán szaktárs, és ki a leg¬ 
rosszabb rudas? 

KAPUS: Talán a . .. 

RIPORTER: Értem, két 
testvér, egyik Ábel, a 
másik Kain! Hopp, ott 
egy vigyorgó fiatalem¬ 
ber. - Kedves fiatalem¬ 
ber, jöjjön csak ide! 

FIATALEMBER: Szia! 

RIPORTER: Klassz! Egy 
üzemi adomát kér kra- 
ek szaki, az újságíró 
ácsi. Históriát. Mende¬ 
mondát. Érti? 

FIATALEMBER: Arisztid 
és Melánia . . . 

RIPORTER: Szia! Azt én 
is tudom. Hát akkor, 
kapus bátyám, erőt, 
egészséget. .. 

KAPUS: Begyütt! Itt az 
igazgató kartárs a vo¬ 
nalban. 

RIPORTER: Ja, az a ma¬ 
gas, vékonyka illető! 
Ismerem,- mondja meg 
neki, hogy tiszteltetem, 
de ezt a nagy üzemi 
riportot még ma a mozi 
után azonnal le kell ad¬ 
nom . .. 

Nagy S. József 


Fekete fuvar 


Itt a befőzési idény 

BARÁTSÁGOS mérkőzés 

(„Diícobrd*”, Prága) 


MEGKÉRDEZTÜK MUNKATÁRSAINKAT: 



Mi volt életük legnagyobb tévedése? 

IMPORT 



Azt hittem , hogy kétszer kettő 
mindig négy. 

B. E. 


Tavaly vettem egy tévé-készü¬ 
léket. 

D. F. 


Magyar rúdugró győzelmét vár¬ 
iam a tokiói olimpián. 

F. L. 


Én csak kisember vagyok, na¬ 
gyot tévedni a nagyemberek szok¬ 
tak. 

(f—p) 

Öt lottószelvényre írtam egy- 
egy nyerőszámot ahelyett, hogy 
egy szelvényre írtam volna mind 
az ötöt. 

F. Gy. 

A sarki zöldségesnél vettem egy 
kiló burgonyát, rátettem az ellen¬ 
őrző mérlegre. Stimmelt. 

G. Sz. 


Hosszú időn át azt hittem , hogy 
a kefir mohamedán főúri rang. 

K. A. 

A legnagyobb tévedésem az volt, 
hogy valamiről azt hittem, hogy 
az volt a legnagyobb tévedésem. 

M. Gy. 

Az érettségi után azt hittem, 
hogy érett vagyok. 

P. L. 

ötéves koromban elhittem, hogy 
a szerénység mindig elnyeri a ju¬ 
talmát. 

s. P. 

A békeévekben bemutattak egy 
tizenkilenc éves egyetemi hallga¬ 
tónőnek , aki színpadra vágyott. 
Meghallgatás után megállapítot¬ 
tam, hogy szemernyi tehetsége 
sincs a színjátszáshoz és sohase 
lesz belőle színésznő. A leánykát 
Mezey Máriának hívták. 

S. A. 

FÁRASZTÓ SZAKMA 

( t ,EulenspiegeV , l Berlin) 



AKI A VIRÁGOT SZERETI.. . 

(„Volkstlmme”, Bécs) 







PAPUCSFÉRJ 
(„BaKács”, Pozsony) 

XX 7 . évfolyam j /. szám 


Ara: 1 forint 


196 /• szeptember 2 



Várnai György rajza 


Jól számoltam. 


(Revünk a H—9* oldalon) 


június 


— Főpincérnek megyek a Balatonra. 
Azt hiszem, szépen fogok keresni. 


szeptember 

Szuperpokol 



Hortobágyi romantika 

innen onnan 


TÖRÖKORSZÁG 

— Hallom, hogy három év* 
re ítéltek, miért? 

* — Megvesztegettem vala- 

•V kit. 

íl — és hogyan kerültél sza¬ 
badlábra? 

- Üjból megvesztegettem 
valakit! 


SPANYOLORSZÁG 

A rendőrségre berohan egy 
izgatott férfi és elmondja, 
hogy elveszett a papagája. 

- Nyugodjék meg - csil¬ 
lapítja a rendőr tisztviselő. - 
Utánanézünk, és ha valamit 
megtudunk a papagáj felől, 
nyomban értesítjük. 

- De kérem - dadogja a 
férfi —, én nem ezért jöttem. 
Én csak be szeretném jelen 
teni, hogy nem azonosítom 
magamat a papagáj nézetei¬ 
vel! 


CHICAGO 

Egy vevő fegyvert nézeget 
a fegyverüzletben. 

- Ezt az automata revol¬ 
vert vegye meg - szól a ke¬ 
reskedő. — Ez tökéletes vé¬ 
delmet nyújt! 

- A védelmet majd az 
ügyvédemre bízom! 


| SZOVJETUNIÓ 

$ - Állandóan hangoztat- 

ják, hogy a téma az utcán 
Sj* hever, csak fel kell emelni 
l\ - sóhajt egy befutott író. - 
^ De mit csináljon az, aki ál¬ 
landóan autón jár?! 


SKÓCIA 

A használt gépkocsi keres¬ 
kedő dicséri a vevő által ki¬ 
választott kiskocsit: 

- Nem a legújabb típus, 
de remek állapotban van, és 
- a mi a fő - ioo kilomé¬ 
teren jóformán csak egy ka¬ 
nál benzint fogyaszt. 

A vevő elgondolkodik, 
majd megkérdi: 

- Kávés- vagy evőkanállal? 


OLASZORSZÁG 

Felirat egy parkban. 

„Aki a pázsitra lép. 1000 
líra büntetést fizet. Turista 
csoportok részére kedvez¬ 
mény!!” 


CSEHSZLOVÁKIA 

Egy képeslap olvasója a 
következő kérdéssel fordul a 
társasági tanácsadó rovat ve¬ 
zetőjéhez : 

- Hol vallják szereimet 
imádott Verácskámnak? 

A válasz: „Saját kocsijá¬ 
nak a volánja mellett ülve!" 


BUDAPEST 

A presszóban a vendég 
méltatlankodva mondja a 
felszolgálónőnek: 

- Ezen a poháron rúzs- 
foltok vannak! Mit jelent 
ez?! 

- Hát én ezt honnét tud¬ 
jam! Engem felszolgálónak 
alkalmaztak, és nem jósnő¬ 
nek! 

Gerényi Tibor gyűjtése 












































A körülöttünk levő 
világ is érdemes a meg¬ 
ismerésre. Csak köszö¬ 
net illeti azt az ausztrá¬ 
liai vendéget, aki saját 
fényképalbumát mutatta 
rég látott családjának: 

— Felvételeket muta¬ 
tok a Föld másik oldalá- 


Pistike eltűnt hazul¬ 
ról. Édesanyja, aki a 
délelőtt folyamán meg¬ 
büntette a gyereket, ri¬ 
adtan olvassa az aszta¬ 
lon a gyerek ákombákom 
írását egy gyűrött cédu¬ 
lán: 

„Világá mentem, va¬ 
csorára it vagyok” 


Orvosi üzeneteimre 
helyreigazító nyilatko¬ 
zat érkezett. Dr. Sziráki 
Menyhért elmeorvos 
szerint téves az a felfo¬ 
gásom, hogy a hipo- 
chondria a képzelőerő 
hipertrófiája. A levélíró 
szerint a képzelőerő 
túltengése a mesemon¬ 
dásban, az álmodozásban 
és a tervezésben nyilvá¬ 
nul meg. „A hipochond- 
ria a beképzelő erő hi¬ 
pertrófiája.” 

Köszönet a felvilágosí¬ 
tásért. A jó tanár holtig 
tanul. 



Irodalmi legenda. 

Dante a „Divina 
Commedia” dedikált 
példányával ajándékoz¬ 
ta meg egy barátját. 
Körülbelül egy hónap 
múlva találkozott vele. 
Izgatottan kérdezte: 

— Nos, hogy tetszett? 

A barátja az elfoglalt 
emberek bosszús arckife¬ 
jezésével rázta a fejét: 

— Még nem jutottam 
hozzá. De föltétlenül el 
fogom olvasni! 

f. 1. 




- Puha fonóval tsinílj.i, sutái fényesebb leaz! 

a a rádióban a ripor¬ 
ter megkérdez vala¬ 
kit — én felelek, bár engem 
senki sem kérdezett. 

A televíziót sem hagyom 
ki. Esténként leülök a ké¬ 
szülék élé t és ha van rá 
alkalom, habozás nélkül 
megadom a választ, nagyon 
szívesen, 6 , kérem , bármi¬ 
kor, azért vagyok itt , állok 
rendelkezésükre, csak kér¬ 
dezzenek bátran. 

Válaszolok — jobb híján 
— az újságokban feltett 
kérdésekre is. Tenyerem¬ 
mel letakarom a felelete¬ 
ket és megpróbálok választ 
adni. Mások helyett. Ne¬ 
kem mindegy, nekem telje¬ 
sen mindegy , hogy milyen 
beosztásban van az illető, 
engem az nem zavar. Sőt! 
Örülök, ha minél magasabb 
beosztásban válaszolhatok a 
nem nekem feltett kérdé¬ 
sekre. S az a nyugalom, 
amellyel válaszolok! Az a 
fölény! Az a ,.. Nem jövök 
zavarba akkor sem , ha a 
legkényesebb problémát ve¬ 
tik fel nekem, illetve nem 
nekem, neki ... Nagyon 
szeretem a kényes problé¬ 
mákat, imádom az aktuális 
kérdéseket, de jöhet mind a 
kettő egyszerre, nem va¬ 
gyok válogatós, 

A kutya se kérdez engem 
soha, de én szakadatlanul 


és lelkesen válaszolok. A 
feleségem olyankor rám 
szól: 

— Ne zavarj , el szeret¬ 
ném olvasni a választ !... 

Vagy: 

— Fogd be már a szádat, 
nem hallom, amit mond! 

De én zavarok és nem fo¬ 
gom be a számat. Az az 
idő már elmúlt! Nyíltan, 
őszintén , kertelés és szépít- 
getés nélkül válaszolok. 

Ez a szenvedélyem, mit 
csináljak? Más iszik, kár¬ 
tyázik, nőzik, én válaszo¬ 
lok ... 

Nem akarok dicsekedni, 
de legtöbbször ugyanazt a 
választ adja az illető a rá¬ 
dióban, a sajtóban, a televí¬ 
zióban, mint én. Pardon !... 
Én válaszolom ugyanazt , 
mint ő ... Tehát egyformán 
válaszolunk ... 

Tessék elhinni, nem nagy 
kunszt ugyanazt válaszolni, 
csak egy kis gyakorlat és 
egy kis koncentráció kell 
hozzá. 

Nemrégiben egy nagyon 
fontos kérdésre adtam vá¬ 
laszt valaki helyett ... 
Gondolkoztam is néhány 
pillanatig, amíg belekezd¬ 
tem ... A feleségem már 
abban reménykedett, hogy 
csődöt mondtam ... De té¬ 
vedett ... Válaszoltunk. 

— Pszt! — intett le a fe¬ 


leségem. De nekem hiába 
mondta azt, hogy pszt, én 
mondtam a magamét , he¬ 
lyesebben azt, akit kérdez¬ 
tek. 

Nagyjából szinkronban is 
voltunk. Csak ő nem azt 
mondta , hogy optimistán 
ítéli meg a helyzetet, hanem 
azt mondta: derűlátóan. S 
amikor én azt mondtam': 
„persze , akadnak még hi¬ 
bák ”, ő azt mondta — már 
nem emlékszem , hogy ki 
volt az —, „hibák persze 
még vannak ”. ö azt mond¬ 
ta: „Helytelen lenne azt 
hinni ”, én pedig azt mond¬ 
tam: „Téved, aki azt hiszi”. 
Én azt mondtam: „no per¬ 
sze”, és ő is azt mondta, 
hogy „persze ”, de „no” 
nélkül. 

És ez így ment percekig. 
Végül én valamivel hama¬ 
rabb fejeztem be a választ, 
talán egy mondattal hama¬ 
rabb, de ez is a feleségem 
miatt i>olt, aki állandóan 
lökdösött , pisszegett és a 
fejét csóválta. 

Véleményem szerint az 
ember azért él a földön, 
hogy válaszoljon a kérdé¬ 
sekre, és én válaszolok. 

Aránylag könnyű dolgom 
van. 

A válaszok mindig egy¬ 
formák. 

Mikes György 


3 



















































Türelmes ügyfél 

Pusztai Pál rajza 






Kedves Elvtársam! 


Meg fog dicsérni en¬ 
gem a tapintatért, ame¬ 
lyet a vezetése aíatt álló 
vállalat iránt tanúsítok. 

Több okból fog engem 
megdicsérni. 

De csak két okot emlí¬ 
tek. 

Az egyik ok az, hogy 
elhallgatom a vállalata 
nevét, a másik pedig 
az, hogy herkentyűnek 
keresztelem azt a fontos 
terméket, amelyet vál¬ 
lalata előállít. Talán 
nemcsak ön, de más 
vezető is ráismer a sa¬ 
ját vállalatára és az 
általa gyártott herken¬ 
tyűre. 

Mert nemcsak egyedül 
ön az, aki a Főigazgató¬ 
ságtól a terven felül 
gyártott termékek után 
utólagos tervkorrekciót , 
azaz kiigazítást, kér és 
indokolt esetben meg is 
kapja. 

Ön is ezt kérte és bi¬ 
zonyára ön is megkap¬ 
ná: a herkentyű rendkí¬ 
vül fontos termék. Nép¬ 
gazdaságunk számára 
nélkülözhetetlen. 

De ön azt a három¬ 
millió forintot kéri, 
amelyet a terven felül 
előállított herkentyűre 
a vállalat ráfizet. Per¬ 
sze, az ön alaptervében 
szereplő összes herken¬ 
tyű gyártására is ráfi¬ 
zet háromnál sokkal 
több milliót is! De ez 
nem baj: arra szabad 
ráfizetni, mert benne 
van a tervben. Teheti, 
magyar állam fizeti... 

Pedig, ha az arra il¬ 
letékes Herkentyű Gyár 
állítaná elő az önnek 


szükséges herkentyűt, 
akkor egyharmadával 
kevesebbe kerülne. És 
olcsóbbá tenné az épít¬ 
kezéseket, ahol a herken¬ 
tyűt nagy mennyiségben 
felhasználják. 

Mert a Herkentyű 
Gyár korszerű gépekkel 
dolgozik. Az ön her¬ 
kentyű-üzeme viszont 
elavult: kivénhedt ma¬ 
sinákkal, kisipari mód¬ 
szerekkel és másfélsze¬ 
res önköltséggel állítja 
elő a herkentyűt. 

Erről évek óta min¬ 
denki tud: ön is, a fő¬ 
osztálya is, a felettes 
szerv is, de senki sem 
tesz semmit. Ne csodál¬ 
kozzék hát, ha aFőigaz- 




gatóság végre a sarkára 
áll és nem ad pénzt a 
deficitre. 

Érthető: ön sokkal drá¬ 
gábban termel! 

Sőt túltermel! És eb¬ 
ből a túltermelésből ki¬ 
bukkant most három¬ 
millió forintos feleslege¬ 
sen kidobott termelési 
költségtöbblet, amit ön 
a Főigazgatóságtól sze¬ 
retne bevasalni. 

Ha megkapja, meg¬ 
lesz a prémium, a nye¬ 
reségrészesedés, a juta¬ 
lom és minden. 

Ha nem kapja meg, 
akkor más minden lesz, 
csak prémium, nyere¬ 


ségrészesedés és jutalom 
nem. * 

Aminek én, a saját 
személyemben, azért 
örülök különösképpen, 
mert akkor ön elkezd 
majd gondolkozni. 

Képzelje el, önállóan 
fog gondolkozni! 

Ahogy ez egy nagy 
vállalat okos vezetőjé¬ 
hez illik. 

És javaslatot tesz a 
Főigazgatóságnak, hogy 
az önnek szükséges her¬ 
kentyűk gyártását ad¬ 
ják át ezentúl a herken¬ 
tyű gazdaságos előállí¬ 
tására létrehozott és az 
erre profilírozott Her¬ 
kentyű Gyárnak, ön pe¬ 
dig leépíti korszerűtlen 
herkentyű-üzemét, amely 
amúgy is csak szerény 
kis részlege az ön vál¬ 
lalatának. 

Ne féljen az „objek¬ 
tív nehézségektől", azok 
mindig vannak, vagy 
ha nincsenek, csináljuk 
őket. Lesz a Herkentyű 
Gyárnak kapacitása is 
(eddig is volt!) és nyers¬ 
anyagkiutalása is, csak 
oda kell diszponálni ön¬ 
től a nyersanyagot (amit 
eddig elmulasztottak). 

Ezzel ön egy csapásra 
megszünteti a deficites 
termelést, az állam meg¬ 
takarít néhány milliót, 
és kifizeti önnek a pré¬ 
miumot, a nyereségré¬ 
szesedést, a jutalmat és 
mindent. 

Mert a jó munkáért 
szívesen fizet az állam! 
És ne higgyje, hogy kő¬ 
ből van a Főigazgatóság 
szíve. 


Pénzfrt mindent f 

vekkel ezelőtt kölcsö¬ 
nösen megutáltuk egymást 
Részint Ernő osztálytaná¬ 
csossal, akivel egy feladat 
kapcsán több hónapon át 
együtt kellett dolgoznunk. 
Az utálat még a munka 
befejezése előtt olyan heves 
arányokat öltött, hogy a 
felsőbb szervek sebészi be¬ 
avatkozására került sor: 
mindkettőnket kivágtak a 
helyünkről, Részint egy bu¬ 
dai vállalathoz került, én 
pedig egy pestihez. 

Az átélt utálattól tökéle¬ 
tesen kimerültek az ide¬ 
geim, ezért alighogy elfog¬ 
laltam új munkahelyemet, 
beteget jelentettem, a felül¬ 
vizsgálat pedig beutalt a 
Hárs-hegyre, ahová az ideg- 
kimerülteket küldik. Leg¬ 
nagyobb megrökönyödé¬ 
semre az első idegkimerült, 
akibe a Hárs-hegyen bele¬ 
botlottam, Részint Ernő 
volt. Ügy látszik. őt is meg¬ 
viselték az elmúlt hónapok, 
s az esztéká őt is betegál¬ 
lományba vette. 

Azon nyomban, titkon, 
felhívtam az igazgatómat, 
könyörögve kértem, hogyha 
istent ismer, elintézze, hogy 
a Hárs-hegy helyett utalja¬ 
nak be a minisztérium üdü¬ 


lőjébe, sokkal jobbat tenne 
egészségemnek az egyszerű 
üdülés, mint a Hárs-hegy. 

Nagyon rendes igazgatónk 
van, elintézte másnap. Még 
az esti gyorsvonattal le¬ 
utaztam az üdülőbe. Az 
étkezőkocsiban a hátam 
mögött ült Részint Ernő, 
akkor még nem is sejtet¬ 
tem, hogy ő is kikönyörög¬ 
te, hogy az üdülőbe küld¬ 
jék, s persze ugyanabba az 
üdülőbe utalták be, ahová 
engem, mert ez az egy üdü¬ 
lője van a minisztérium¬ 
nak. Az viszont természe¬ 
tes, hogy 6 maga is ezzel 
az egyetlen esti, étkezőko¬ 
csis gyorsvonattal jött. Az 
érkezéskor viszont már 
mindketten tudtuk, hogy 
megint egy helyre megyünk, 
mert az állomáson egyetlen 
kerekes targonca várt az 
utasok poggyászára, s bő¬ 
röndjeink egymás mellé 
kerültek Részint Ernőével 
Az üdülő-községnek egyet¬ 
len taxija volt, ezért nem 
mertem bérbe venni, hogy 
vigyen vissza Pestre, mert 


a taxis azt mondta, hogy 
éppen még egy utast vár, 
egy utas ugyanis már je¬ 
lentkezett Pestre és én bi¬ 
zonyos voltam abban, hogy 
ez az előttem jelentkezett 
utas csakis Részint Ernő 
lehet. Kiderült, hogy nem ő 
volt, mert ő is attól tartott, 
hogy én voltam a másik 
jelentkező és ezért nem 
ment el az egyetlen taxi¬ 
val. 

Az üdülőben viszont két 
egymás melletti szobát 
kaptunk, s a két szobához 
egy fürdőszoba járt. Mon¬ 
danom sem kell, hogy be 
sem léptem a fürdőszobába, 
hanem az üdülőtől két kilo¬ 
méterre levő kis hegyi pa¬ 
takhoz jártam borotválkoz¬ 
ni, míg össze nem futottam 
Részinttel, aki szintén a 
patakban mosakodott, mert 
ő sem lépett be a fürdő¬ 
szobába és mert ez volt az 
egyetlen patak a közelben. 

Hazaérkezésem utón elha¬ 
tároztam, hogy megnősülök 
és ki sem mozdulok azon¬ 
túl hazulról. Válaszoltam 


egy házassági hirdetésre, s 
a nő találkát is adott ne¬ 
kem egy eszpresszóban, aho¬ 
vá fél órával utánam Ré¬ 
szint jött be, szintén a nő¬ 
höz, miután ez volt az 
egyetlen házassági ajánlat 
aznap az újságban. Futva 
menekültünk el mindketten, 
s az első kezünk ügyébe 
került nőt az oltár elé hur¬ 
coltunk, én is, ő is, minek- 
előtte egy kis budai, eldu¬ 
gott cukrászdában együtt 
bújtunk el idejében egymás 
elől, mi is, ők is. 

Lakáshoz a fiatal háza¬ 
sok lakótelepének egyetlen 
elkészült szövetkezeti lakó¬ 
házában jutottunk, a fél¬ 
emelet ötben mink , a hat¬ 
ban Részinték. Nászutun- 
kat négyesben töltöttük a 
Földközi-tenger hullámain, 
az IBUSZ egyetlen tengeri 
társasutazásán, akkor ha¬ 
tároztam el, hogy rövid 
úton végzek magammal. 

Mostan az öngyilkosok 
osztályán fekszünk éppen, 
egy közös kórteremben, Ré¬ 
szint is végzett magával. 
Látogatónk nincsen , a két 
asszony ugyanis utálja egy¬ 
mást és nem szeretnék , ha 
összefutnának. 

Somogyi Pál 



































i jfxai LjAmjím: 


Fehér pillangó a szakadék fölött 

írhatta volna: Tennessee Williams 



ELSŐ RÉSZ 

Fekete függöny előtt gyalu- 
latlan faasztal, rajta két po¬ 
hár, mellette fekete trikó¬ 
ban Bért ül, mögötte feke¬ 
tében Mab áll, s néz vala¬ 
hová a távolba; arcuk kré¬ 
tafehér. Hosszú, néma szü¬ 
net után: 

Mab fiatal nő. Bért vállá¬ 
ra teszi a kezét. Sohasem 
hittem volna, hogy ennyi¬ 
re boldog lehetek még. 
Kettesben, csendben, ve¬ 
led. Ugye, ez a boldogság, 
Bért? 

Bért moccanás nélkül. 
Igen. Mab. Amikor sihe- 
der koromban legyeket 
fogdostam Sam bácsinál, 
már akkor így láttalak 
magam előtt. Most jó. 
Most nagyon jó, Mab. És 
ez a mi életünk. 

Mab. Csak el ne röppen¬ 
jen szívünkből az álom. 
Mert akkor vége. Álom 
nélkül rosszabb, mint a 
halál. Vigyázni fogunk. 
Bért. Nem megy az üzlet. 
És magasak az adók. Hol¬ 
napra szerzek krumplihé¬ 
jat. A házassági évfordu¬ 
lónk lesz. Nagykanállal 
eszünk holnap, Mab. 
Mab. És ha együtt lesz a 
harminc dollárunk ... ak¬ 
kor ... ugye... de hiszen 
tudod. 

Bért. Tudom, Mab. Már 
akkor tudtam mindent, 
amikor még nem tudtam 
semmit. Már akkor téged 
láttalak, amikor még vak 
voltam, és a szemem he¬ 
lyén nagyravágyás sugár¬ 
zott. Fekete a szemed, 
ugye, Mab? Még mindig 
olyan fekete, mint volt. 
Mab. Aki álmodni akar, 
annak fekete a szeme. 
Mutassam a szememet ne¬ 
ked, Bért? 

Bért. Most ne. Most ven¬ 
dégek jönnek. Hiszen tu¬ 
dod jól. 

Mab. Ó, Jerry és felesége, 
az a kiállhatatlan. Göm¬ 
bölyű kis fenevad. Mikor 
lesz együtt a harminc dol¬ 
lárunk, Bért? 


Az Írónak most megjelent 
,,Viselt dolgaink” című köteté¬ 
ből (Szépirodalmi Könyvkiadó). 


Bért. Mindig. De ha egy¬ 
szer csakugyan együtt 
lesz ... Uvölteni tudnék, 
annyira szeretlek. Nem 
halhatsz meg, Mab! 

Mab. Egészséges vagyok, 
és szeretlek. Nem akarok 
meghalni. Aki meghal, 
nem álmodik. Ilyen az 
ember. 

Bért. Nincs gyermek a 
szíved alatt? 

Mab. Ó, Bért! Megint ez 
az átkozott rögeszme. Mi¬ 
től lenne? 

Bért. Lám, csakugyan. 
Felemelően szegények va¬ 
gyunk. De ha egyszer 
együtt lesz a harminc dol¬ 
lárunk ... De hiszen tu¬ 
dod! 

Jerry fekete öltözék , fe¬ 
hér arc. Belép , komoran 
megáll. 

Bért. Hello, Jerry! Már 
vártunk! 

Mab. De hol van Mary? 
Otthon hagyta? 

Jerry. Igen. Mary kihűlt. 
Nem lett volna értelme, 
hogy magammal hozzam. 

Bért. Kihűlt? Ne tréfálj, 
Jerry! Egészen kihűlt? 

Jerry. Még sohasem hűlt 
ki ennyire. 

Mab Berthez. Meghalt a 
felesége, hallod? 

Bért Jerryhez. Mindig 
meghal a feleséged, Jerry. 
Nem tetszik ez nekem. 
Baj lesz még ebből. Meg¬ 
fojtottad? 

Jerry. Mint mindig. Ez¬ 
zel a két kezemmel. Hogy 
hörgött! Leül. Te, Bért! 
Tudod-e, hogy még egyik 
feleségem sem hörgött 
ennyire? 

Mab. Nem való magának 
a házasság, Jerry. 

Bért Mabhez. Adjál in¬ 
nunk. Mab el. Jerryhez. 
És most mi a terved, 
Jerry? 

Jerry. Iszom valamit. Az¬ 
tán meglátjuk. A barátom 
vagy, ugye? 

Bért szótlanul a vállára 
teszi a kezét. 

Mab jön , egy loccsanásig 

teli vödröt cipel, az asztal¬ 
ra teszi, a poharak mellé. 
Vége az első résznek. 


MÁSODIK RÉSZ 

Bért éppen az utolsó csőp- 

peket tölti a vödörből a két 

pohárba. Isznak, aztán ma¬ 
guk elé bámulnak mindket¬ 
ten. 

Bért. Nem jó dolog a vil¬ 
lamosszék, Jerry. Sok hát¬ 
ránya van. 

Jerry. A barátom vagy. 
Te mondtad. Meg fogsz 
menteni. Csak még az 
egyszer ments meg. Töb¬ 
bé nem házasodom. 

Bért. És ha engem? Ha 
nekem ... ha én ... ha ve¬ 
lem ... 

Jerry. Ez az egyetlen 
mód. A barátom vagy. 
Menj a rendőrségre. 

Bért. És mi lesz Mabbel? 
övele mi lesz? 

Jerry. Vigyázni fogok rá. 

Bért. Kímélni fogod őt? 

Jerry. Köt a szavam, 
Bért. Számíthatsz rám. 
Beszélj. 

Bért egy elképzelt sze¬ 
mélyhez. Mondja csak, 
inspektor, maga mit tett 
volna? Szembejött velem 
a folyóparton, és már 
messziről kiabált: „Bért! 
Éppen most fojtottam 
meg az asszonyomat! Már 
negyedszer lettem öz¬ 
vegy!” Hallja-e, inspektor, 
nekem vajszívem van, 
nyolcéves koromban 
agyontapostam egy her¬ 
nyót, máig siratom, de 
most viszketni kezdett a 
tenyerem. Magam előtt 
láttam Maryt holtan, s ezt 
az embert, aki megölte, és 
ütöttem, és ütöttem, s az¬ 
tán a tetemét belelöktem 
a folyóba. Hangot vált, 
Jerryhez. Hogy csengett 
a hangom, Jerry? 

Jerry. Nem volt rossz, 
Bért. Határozottan nem 
volt rossz. Hat hónap. 
Egy centtel sem több. És 
engem nem fognak keres¬ 
ni. 

Bért. Mehetne ez jobban 
is. Mélyebbről, őszintéb¬ 
ben. 

Mab tele vödröt hoz , kiviszi 
az üreset. 

Jerry utánanéz a nőnek. 
Berthez. Boldogok vagy¬ 
tok? 


Bért némi gondolkodás 
után. Igen. De azért nem 
bánnám. A barátod va¬ 
gyok. A barátom vagy. 
Érted, hogy mire gondo¬ 
lok, Jerry? Akkor örökre 
olyannak maradna meg 
. nekem, mint amilyen 
most. 

Jerry. Azt hiszem, értem, 
mire gondolsz. A halottak 
nem változnak. 

Bért. De ne fájjon neki. 
Azt mégsem szeretném. 
Mab rosszul tűri a fájdal¬ 
mat, és szeret. 

Jerry. Nem fog szenved¬ 
ni, Bért. Ezzel tartozom 
neked. Hol van? 

Bért. Kint a konyhában. 
Vizet melegít. Még nem 
vacsoráztunk. 

Jerry feláll. Bízzál ben¬ 
nem, Bért. Üzensz neki 
valamit? 

Bért. Nagyon szerettem. 
Csak ennyit. És légy kí¬ 
méletes, Jerry. Ha tud¬ 
nád, hogy mit érzek! 

Jerry lassú léptekkel ki¬ 
megy. 

Bért magába roskadtan. 
Fehér pillangó a szakadék 
fölött... Játékos pillangó, 
nézd csak a röptét, fel a 
felhőkbe, s le a mélybe, 
ahol már minden mind¬ 
egy ... Fehér pillangó 
voltál valamikor te is, de 
az üzlet rosszul megy, és 
az adók magasak. Mély a 
szakadék, magas az adó, 
és tanácstalanul néznek 
egymásra az emberek, 
amikor a tavaszi napsü¬ 
tésben fehér pillangó röp- 
dös a mély szakadék fö¬ 
lött ... 

Kintről tompa zuhanás za¬ 
ja , irtózattal ugrik fel, zseb¬ 
kendőjével törli a homlo¬ 
kát. 

Mab lelkendezve berohan. 
Bért! Bért, drágám! Meg¬ 
van a harminc dollárunk! 
Mellére bújik. 

Bért elnéz a feje felett. 
Valahol a távolban hal¬ 
vány fény pislákol... 
Embernek lenni az em¬ 
bertelenségben ... Nagy 
zene. 

Schwott Lajos rajza 





Magyar nyelvünk 
titokzatos 
útjaihoz tartozik, 

Hogy egyre ritkábban látjuk 
a hosszú ú-t, ű-t, s az í*t. 

Iskolában ezt az ember 
rendszerint így tanulja: 
nem mindegy 
„A dalnok búja", 
vagy ha 

„A dalnok buja". 

Drámát Shakespeare, 
de poloskát 

— úgymond — 
csak Ditrichstein irt . 

Lám, még a poloskának sem 
mindegy, hogy ki írt, s ki irt. 

Hát nekünk mindegyt ,. 

A színhely: 
egy utcai telefon. 

Állok, a búgásra várva, 
s e felírást olvasom: 

„Várja meg a búgó hangot.” 

El is fog a rémület, 
és ijedten lesem: 
milyen 

hang lesz az, mely rám recseg. 

— Hő'hő! - fog-e rám förmedni 
talán az a telefoni 
Vagy egy cifra káromkodás, 
mit fülembe belenyoml 

Vagy személyeskedik, és a 
sárga földig leteremti 
Vagy kedélyes atyafiként 
mordul majd rám: 

— Hallja kend.. .1 ~ 

Várom, lesem azt a hangot. 

Es megszólal ... 

]aj, de jó, 

hogy becsaptak, s a telefon 
mégis búgó, 
s nem búgó. 

Radó György 


A Fehér Házban 


- Ezt sürgősen végrehajtani, ezt pedig küldjék az ENSZ-bc, nehogy rossz embernek 
tartsanak! 


H onnan jött a kar¬ 
társ? — érdeklő¬ 
dött gyanakvó tekintettel 
az Uveggolyóforgalmi Vál¬ 
lalat Mintatermének telt 
idomú elárusítónóje. 

A Férfi elkomorodott. 
Nagyon, nagyon sokszor 
tették fel már neki ezt a 
kérdést. És amikor ő erre 
azt felelte, hogy „Ott¬ 
honról, a Hegedűs Gyula 
utca 36/b-ből", rendsze¬ 
rint nem sikerült elintéz¬ 
nie, amit akart. Ügy lát¬ 
szik, a Hegedűs Gyula 
utca 36/b nem elég nyo¬ 
mós érv a legtöbb he¬ 
lyen. 

Pedig most is az az 
igazság, hogy az üveggo¬ 
lyókra odahaza lenne 
szüksége. Csupán néhány 
darabra. Az üveggolyó ál¬ 
talában se íiem hiány¬ 
cikk, se nem importáru, 


m vmsm virv. ' * 

meg csak hadászati jelen¬ 
tőséggel sem bír. Mi a 
fenének faggatja őt ez a 
nő? Nem mindegy, hogy 
honnan jött? Adja oda az 
üveggolyókat, vagy mu- 


Korunk Sámsonja 


- Rémes volt, Micikém, azt álmodtam, hogy lenyírtad a hajamat. 


tasson szamárfület, ha 
éppen ahhoz van kedve, 
de ne vallassa, hogy hon¬ 
nan jött, mert az az ide¬ 
geire megy. 

Esküdni merne rá, hogy 
a nő csak fontoskodni 
akar, ennyi az egész. Ma¬ 
gánszorgalomból. Hisz' 
aligha képzelhető el egy 
olyan közület, amely az¬ 
zal foglalkozik, ki vásá¬ 
rol manapság üveggolyót. 

A Férfi érezte, hogy 
agyát fokozatosan elönti 
a vér, de azért lassú és 
tagolt hangon válaszolt: 

— Neander-völgyből jöt¬ 
tem! Szép vidék. Ámbár 
télen sok szenvedést oko¬ 
zott a hideg. Kisasszony, 
el se tudná képzelni, mi¬ 
csoda ítéletidők voltak 
azok! Szerencsére, pár 
százezer év alatt kifun- 


dáltam, hogyan lehet tü¬ 
zet csiholni, s akkor vég¬ 
re beköltözhettünk egy 
tisztességes barlangba. 
Később már minden úgy 
ment, mint a karikacsa¬ 
pás: feltaláltam az állat- 
tenyésztést, a földműve¬ 
lést, a házat, a hajót, a 
kereket, majd a puska¬ 
port és a gőzgépet. Le¬ 
csapoltam a bűzös mo¬ 
csarakat és karcsú hida¬ 
kat vertem a tajtékzó fo¬ 
lyók fölé. Feltaláltam a 
könyvnyomtatást és az 
elektromosságot, hogy sö¬ 
tétben is lehessen olvas¬ 
ni. Feltaláltam a benzin¬ 
motort, a repülőgépet, a 
relativitást, az űrhajózást, 
az atomenergia és az el¬ 
nyomott népek felszaba¬ 
dítását! 

A Férfi hatalmas léleg¬ 
zetet vett és folytatni 
akarta: 

- Feltaláltam ... 

De a telt idomú eláru¬ 
sítónő, aki eddig üveges 
tekintettel hallgatta a 
mondókát, unott hangon 
közbevágott: 

- Sajnálom, kartárs, de 
pillanatnyilag egyetlen 
üveggolyóval sem szol¬ 
gálhatok. A jövő héten 
pedig leltározunk. Talán 
nézzen be a hónap kö¬ 
zepe felé, vagy ha akkor 
nem ér rá, valamikor 
máskor. A viszontlátásra. 

A Férfi csüggedten ki- 
sompolygott a Mintate¬ 
remből, de még hallotta, 
amikor a nő odaszólt a 
pénztárba: 

- Valami Leanderfal- 
váról jött a pasi. Én meg 
még azt hittem először, 
hogy a minisztérium 
küldte. 

Dalmáth Ferenc 

NYÁRVÉGE 


A GULYÁS KISFIA 

Kezdődik az iskola. . . Hallgassatok meg meg egy Beatles- ££££;' 



lemezt! 


Emlékszel, Pistike, arra a régi-régi nyárra? 


NEHÉZ ELVÁLNI 

AZ IDEI NYÁR ÉRTÉKELÉSE 


EMBERRÉ VÁLÁS 


- Most már gyere le a fáról, fiacskám, indulunk haza 

HENRIK RJABKIN: 


fik Lgaadág. imatáhetetéen fcifnoéa 




— Most mondják meg 
nekem, kérem, hol az igaz¬ 
ság? Igen, hol az igazság? 
ötödször vagyok a bírósá¬ 
gon, de én mondom maguk¬ 
nak, nincs igazság! 

Mert, kérem. Volt egy 
szép szobám. Napfényes, a 
központban, pont harminc 
négyzetméter. És mi tör¬ 
tént? Elég volt egy percre 
kitenni a lábam, nyaralni 
voltam Délen, hát ahogy 
megjövök, felmérem a szo¬ 
bát, csak úgy, mindeneset¬ 
re, és tessék: huszonkilenc 
négyzetméter és 9972 négy¬ 
zetcentiméter. Na? 

A társbérlőm, a Rucskin, 
átépítette a kályhát — tet¬ 
szik tudni, közös a kályha 
—, nót nem beépítette vele 
huszonnyolc négyzetcenti¬ 
méteremet? Ellopta fényes 
nappal, ellopta egy egyedül¬ 
álló szegény asszony nap¬ 
fényes szobájának hu- 
szon-nyolc cen-ti-mé-te- 
rét! Azóta nem is lakom 
benne, csak aludni járok 
haza. Még fel sem kel 
a nap, már szaladok, ma a 
házbizalmihoz, holnap a la¬ 
káshivatalba, a népi bíró¬ 
sághoz, a városi bírósághoz. 
Már vagy harminc bejelen¬ 
tést írtam e miatt a huszon¬ 
nyolc centiméter miatt... 
Alig állok a lábamon. Ha 
legalább valaki megszánna. 
De hát várhatok, amíg ná¬ 
lunk ... 

„Ugyan — mondják — 
nem érdemes apróságok 
miatt kínoznia magát!” Per¬ 
sze, ez nekik apróság! Csu¬ 
pa napfény, hu-szon-nyolc 
cen-ti-mé-ter! Mikor én er¬ 
re a huszonnyolc centimé¬ 
terre fikuszt állíthatnék! 
Mit fikuszt? Kiadhatnám 
egy diáklánynak. 

Hogy a bíróság ellenem 


van? Nem baj. Megírom az 
újságba. Megírom Rucskint, 
a lakáshivatalt, a bíróságot, 
mindent megírok. 

El tudják képzelni, mi 
lesz itt? Hű! Rucskint per¬ 
sze rögtön behívják a párt- 
bizottságra. „Ejnye, Rucs¬ 
kin elvtárs, nem szégyelli 
magát! Párttag és ilyesmit 
csinál?!” 

És kész — Rucskin le¬ 
égett. Ha kinyomtatják az 
újságban azt a levelet. 
Csakhogy nem nyomtatják 




Öntözéses erkölcsvédelem 


— Hát akkor miért alsza¬ 
nak, amikor a mi forradal¬ 
mi hagyományú, dicsőséges 
városunkban imperialista 
elemek ütik fel a fejüket? 
Huszonnyolc centiméter jo¬ 
gos lakásterületemet kebe¬ 
lezett be ez a Rucskin. 

Akkor aztán kipakolok 
nekik mindent. A bíróságot, 
a lakáshivatalt, az újságot, 
mindent. Olyan pánik lesz 
a tanácsnál, hogy csak na! 
Egész éjszaka tanácskozni 
fognak. Ebédszünet nélkül! 


ki. Nem először próbálko¬ 
zom. Nem nyomtatjátok ki? 
Nagyon jó. A ti bajotok. 
Szovjet polgár vagyok én, 
kérem. Jogom van a mun¬ 
kához, pihenéshez, és pa¬ 
naszt tenni is jogom van. 
Mehetek én panaszra a ta¬ 
nácshoz? Mehetek. Benne 
van az alkotmányban. El is 
megyek. 

— Végrehajtó bizottsági 
elvtársak, maguk a szovjet¬ 
hatalom helyi képviselői? 

— Igen, azok vagyunk — 
felelik. 




; 


Na, ezeket jól ichűtöttuk!... 


Aztán reggel majd hívatnak 
engem: 

— Bocsásson meg — 
mondják majd. — önnek 
igaza van. Ha nincs ellene 
kifogása, fegyelmit kap a 
lakáshivatal, az újság, a bí¬ 
róság. Ezt a huligán Rucs¬ 
kint pedig az ellopott centi¬ 
méterek miatt kitoloncol¬ 
juk. 

Persze hogy nincs ellene 
kifogásom. A fontos az, 
hogy Rucskin másodszor is 
leégjen. Csakhogy ... Isme¬ 
rem én a városi tanácsot. 
Nem először találkozunk. 
Kisebb gondjuk is nagyobb 
annál, semhogy a dolgozók 
jogos bejelentéseivel foglal¬ 
kozzanak. Nem baj. Nekem 
így is jó. Ha egyszer nincs 
igazság, autó alá vetem ma¬ 
gam. Majd a területi tanács 
első titkárjának a ZIL-je 
alá. Persze úgy, hogy azért 
nagyon el ne üssön, más¬ 
ként ki harcolná vissza az 
elorzott huszonnyolc centi¬ 
métert? 

Na, ott aztán mi lesz! El¬ 
képzelni is rémes! Rögtön 
összeszalad a nép. Kiabá¬ 
lás, lovasrendőrség, tűzoltó¬ 
ság! Az első titkár zöld a 
rémülettől, mint az éretlen 
paradicsom, mászik kifelé a 
fekete ZIL-ből, én meg fek¬ 
szem a nedves aszfalton, és 
ott a helyszínen, mindenki 


füle hallatára majd azt mon¬ 
dom neki: Rucskin, bíróság, 
lakáshivatal, újság, városi 
tanács... 

Az első titkár saját kezű¬ 
leg emel fel engem az asz¬ 
faltról, kezet csókol nekem, 
az egyszerű nép képviselő¬ 
jének, és az összegyűlt tö¬ 
meg előtt azt mondja: „Kö¬ 
szönöm, köszönöm. Nagy se¬ 
gítségünkre volt, hogy fel¬ 
hívta a figyelmünket... 
Meg fogjuk tisztítani so¬ 
rainkat az ilyen Rucskinok- 
tól.. 

És hál’istennek, Rucskin 
harmadszor is leég. De ha 
így sem sikerül, nekem 
mindegy, akkor is megfoj¬ 
tom. Vízbe fojtom! 

Erről jut eszembe! Ez 
nem is rossz ötlet! Nyáron 
lemegyek vele a Fekete-ten¬ 
gerre ... Ott tölti évi ren¬ 
des szabadságát... Hm... 
No, hisz tudják, kicsoda ... 
Valaki FENTRÖL... Nya¬ 
ral... Fürdik, csónaká¬ 
zik ... S akkor én velőt rázó 
sikolyt hallatok ... A siko¬ 
lyomra majd felfigyel és 
addig fulladozók, amíg ki 
nem ment... Amíg a csó¬ 
nakjába nem vesz ... 

— Jó napot kívánok —- 
mondom majd. — Bocsásson 
meg, hogy neglizsében va¬ 
gyok. Rucskin miatt jöt¬ 
tem ... 

— És ki az a Rucskin? — 
kérdi ő, no, hisz tudják, ki¬ 
csoda. — Valami bürokra¬ 
ta? 

— Nem, sokkal rosszabb 
— mondom majd, és rögtön 
a csónakban elmesélek min¬ 
dent, mindent, az első titká¬ 
rig, mindent... 

Aztán már minden gyor¬ 
san megy. Soron kívül ösz- 
szehívják a Legfelsőbb Ta¬ 
nács ülését. Az egyetlen na¬ 
pirendi pont előadója én le¬ 
szek. 

A területi tanácsot levált¬ 
ják, a városi tanácsot szét¬ 
kergetik, az újságot betilt¬ 
ják. Rucskint kizárják a 
pártból, kidobják az állásá¬ 
ból, kitoloncolják, és bör¬ 
tönbe csukják. 

Ügy kell neki! Megégette 
magát Rucskin. A Legfel¬ 
sőbb Tanács általános sza¬ 
vazást rendel el, — az egész 
lakást nekem adják. Majd 
akkor én ... Hm. Mit fogok 
én akkor csinálni? Kire fo¬ 
gok panaszkodni? 

Eh, nagy az ország, sok a 
főnökség. Valamit majd 
csak találok. De az igaza¬ 
mat akkor is kivívom ... 

Oroszból fordította: 

Naményl Mária 

















ll. Rinaldo, Radiria kirá¬ 
lya, magánkihallgatáson fo¬ 
gadta Francisco Lonardit, a 
nagy tudóst. 

— Francisco, világura¬ 
lomra török! — mondta a 
király egyszerűen, minden 
fölösleges hímezés-hómo- 
zás nélkül. 

— Igenis, felség! — mond¬ 
ta a tudós mélyen megha¬ 
jolva. 

— Nem látom be, miért 
ne törnék világuralomra! — 
folytatta a király. — Végül 
is a világuralom arra való, 
hogy rátörjenek. Ami jó 
volt Nagy Sándornak, az jó 
nekem is. Szerintem a vi¬ 
lágnak is jó lenne, ha le- 
igáznám, hiszen végtelenül 
jóságos, bölcs és igazságos 
vagyok, amint azt számos 
költőm minden különösebb 
beavatkozás nélkül megéne¬ 
kelte. Radiria persze kato¬ 
nailag nem elég erős, és 
kérdéses, hogy puszta láng- 
eszem elegendő-e a világ¬ 
uralomhoz. Azért hívatta¬ 
lak, Francisco, hogy találj 
fel valami olyan csodafegy¬ 
vert, amellyel radir igába 
lehet hajtani a földkereksé¬ 
get. Nos? 

A tudós szeme egy pilla¬ 
natra megvillant, aztán ma¬ 
ga elé nézve hallgatott, 
mint aki mélységesen elme¬ 
rül gondolataiban. Majd 
felnézett és így szólt: 

— Lehetséges, felséges 
királyom, de nagyon sok 
pénzbe kerül. 

A király legyintett. 

— Ugyan, ne tréfálj! 


Pénz nem számít! Mindent 
megkapsz, ami csak szüksé¬ 
ges. A lényeg az, hogy olyan 
csodafegyvert próbálj ki- 
ókumlálni, amelyhez képest 
az a hidrogénbomba merő 
csúzli. 

Azonnal kiutalta a kísér¬ 
letek céljaira Radiria egész 
aranyfedezetét. Lonardi 
megkezdte a munkát. Tu¬ 
dós-csapatot gyűjtött maga 
köré, s mivel a munka rend¬ 
kívül bizalmas természetű 
volt, mindenkit esküvel kö¬ 
telezett a titoktartásra. Ha¬ 
talmas laboratórium-épüle¬ 
tek emelkedtek ki a föld¬ 
ből, rövidesen egész város¬ 
részből állt a Lonardi Inté¬ 
zet. Külön kis hadsereg 
őrizte a kísérletek színhe¬ 
lyét. A tudós csakhamar 
nyakára hágott a kiutalt 
összegnek, s a király kény¬ 
telen volt a saját kincstárát 
is az intézet rendelkezésére 
bocsátani. 

— Sebaj! — legyintett. — 
A világuralom elnyerése 
után olyan gazdagok le¬ 
szünk, hogy még a kutyák 
is térdig járnak az arany¬ 
ban! 

Mintegy félév múlva a 
tudós újra kihallgatáson je¬ 
lent meg a királynál. 

— A kísérletek — mond¬ 
ta — remekül haladnak elő¬ 
re. Az új fegyver hatása 
egyenesen félelmetes. Egész 
szárazföldeket képes elpáro¬ 
logtatni. Szerintem elég 
egyetlen ultimátum, és az 
ellenség térden állva könyö¬ 
rög nyomorult életéért. 


Nagy Sándor jelentéktelen 
kis gézengúz lesz felséged¬ 
hez képest. Csak egy a bök¬ 
kenő. Még kellene egy kis 
pénz, mert a legfontosabb 
folyamatnál anyaghiány 
miatt megakadtunk. 

A király megvakarta a fe¬ 
jét, aztán eladta a királyi 
palotát, a Nemzeti Képtá¬ 
rat, és lemondott a civillis¬ 
tájáról, hogy előteremtse a 
kísérletek folytatásához 
szükséges összeget. A mun¬ 
ka hatalmas lendülettel 
folyt tovább, az egyik biz¬ 
tató jelentés a másikat kö¬ 
vette, de az isten pénze sem 
volt elég Lonardinak. A ki¬ 
rály már mezítláb járt, a 
csizmáját is eladta. 

Sajnálatos módon, a ki¬ 
rály nem érte meg a kísér¬ 
letek sikeres befejezését, 
mert 84 éves korában el¬ 
hunyt. Utóda, III. Rinaldo, 
békés fiatalember volt, s 
kijelentette, hogy kisebb 
gondja is nagyobb a világ¬ 
uralomnál, majd felszólítot¬ 
ta Lonardit, hogy hagyja 
abba az egészet. Ekkor 
azonban mór befejeződött a 
munka az intézetben, s a 
rendkívül nagy fáradsággal, 
a tudósok odaadó munkájá¬ 
val, hosszú esztendőkig tar¬ 
tó kísérletezések és óriási 
költségek árán elkészült 
szert az orvostudomány 
rendelkezésére bocsátották. 
Rövidesen az egész világon 
sikerrel alkalmazták. 

Így fedezték fel a rókszé- 
rumot. 

Felek! László 


Tihanyi visszhang 

Müncheni kollégánk, G. 
közgazdasági író Tihanyba 
látogatott a feleségével. 
Nagyszerűen érezte magát az 
utolsó pillanatig. .. De az 
utolsó pillanatban ... Így 
mesélte el: 

Késő este érkeztünk a ti¬ 
hanyi révhez, hogy átjussunk 
a somogyi oldalra. Közöl¬ 
ték, hogy már csak éjfélkor 
indul a legközelebbi járat. 

- Lehet különjáratot bé¬ 
relni? 

- Hogyne, 105 forint. 

Szívesen fizettem le az 

összeget. Beszálltunk és vár¬ 
tunk. Elég hosszú ideig. 



ugyanis közben az összes vá¬ 
rakozókat felengedték, több 
kocsit is. Ezek mint rendes 
utasok megfizették a sza¬ 
bályszerű viteldíjat. Nem az 
ellen tiltakoztam, hogy má¬ 
sokat Is felengedtek, hanem 
az ellen, hogy miért szedtek 
tőlük viteldíjat, amikor én 
kifizettem a különjáratot. 
Vállvonogató választ kap¬ 
tam: nekem jogom lett vol¬ 
na a társaságot meghívni. .. 
De hiába mondtam, hogy 
mindenki kedves vendégem, 
a viteldíjat senkinek sem ad¬ 
ták vissza. 

A végén magam is ren¬ 
des utas lettem, azzal a kü¬ 
lönbséggel, hogy a viteldíj 
sokszorosát kellett kifizet¬ 
nem. V 

AUTÓSOK 


KEZDŐ 


AZ ÚTONÁLLÓ 

(Villámtréfa) 



Szín: Elhagyott utca¬ 
részlet. Leszállt az al¬ 
kony. Két férfi halad be¬ 
szélgetve. Egy gesztenyefa 
mögül megtermett nő ug¬ 
rik elő, kezében hatal¬ 
mas konyhakés. Első fér¬ 
fihez, vészjóslóan: 

Nö: Pénzt vagy életet! 

z. FÉRFI: (remegve) De 
könyörgöm... 

Nö: (fenyegetően) Egy 
szót sem! Ide a pénzt, 
vagy ... 

1. FÉRFI: (reszketve 
zsebébe nyúl és pénzzel 
teli borítékot nyújt át) 

Nö: (enyhültén) Kö¬ 
szönöm. Legkésőbb félki- 
lencre légy otthon, mert 
kihűl a vacsora, (elége¬ 
detten el) 

2. FÉRFI: (dermedt cso¬ 
dálkozással) Mi volt ez? 
Ki volt ez? 

i. FÉRFI: (szelíd bánat¬ 
tal) A feleségem. Fizetés¬ 
napon csak ezzel a mód¬ 
szerrel tudja megkapni 
tőlem a borítékot! 


(g. sz.) 


* 


- Most te löksz. 


VERSENY AZ ORSZÁGÚTON 



- Korábban keljen fel, hapsikám, ha engem akar 
utolérni 1 

KÉSEI SIRATOK 




Nem közölhető kéziratot 
küldtek: 


Sz. Sándor, Vereb. — B. 
Zsuzsa, Bp. VT., Szinnyei 
M. u. — Z. Miklós, Bp. 
VII., Neíelejecs u. — B. Jó¬ 
zsef, Bp. XVin., — Szó, Bp. 

— Sz. Ferenc, Jászberény. 

— Ny. Sándor, Zsámbék. — 
I. Gyula. Bp. XXI., Dabas 
u. — B. Géza, Bp. XVffl., 
Madách u. — D. András, 
Hajdúdorog. — E. Katalin. 
Barcs. — D. András, Bp. 
XII., Ráth György u. — H. 
Gy. Bp. — R. József, Nagy¬ 
maros. — A. E. Kisújszál¬ 
lás. — S. Pál, Bp. VI., Le¬ 
nin krt. — K. M. Rudabá- 
nya. — Cs. József, Bp. II., 
Frankéi Leó u. — K. F.-né, 
Debrecen. — Ny. József, 
Szászvár. — K. Péter, VIII., 
Teleki tér. — B. György, 
Bp. IV., Munkásotthon u. 

— M. László, Tiszaroíf. — 
V. K.-né, Bp. XXI., Rakéta 
u. — M. Pál, Bp. XX., Beth¬ 
len Gábor u. — L. László, 
Bp. I., Mészáros u. — Sz. 
Imre, Bp. Xtn.. Pannónia 
u. — M. László, Bp. XI.. 
Mányoki u. — R. Sándor, 
Bp. XIX., Báthory u. — Sz. 
Sándor, Bp. XVIII., Nádasy 
u. — N. Aladár, Bp. II., 
Retek u. — Sz. Elemér, Bp. 
Vili., Bezerédi u. — B. 
Sándor, Hajdúböszörmény. 

— V. Júlia, Debrecen. — H. 
Attila, Bp., X.. Hungária krt. 

— XIII., Szabolcs u. — N. Jó¬ 
zsef, Karcag, — I. Józsefné, 
Veszprém, — R. Miklós, 
Nyírbátor, — Sz. Sándor, 
Solymár, — P. József, Pál- 
háza, — „Sághegy” Celldö- 
mölk, — K. Edit, Sashalom. 



E heti hirdetéseink 

Vámvizsgálat előtt szür-Szabó Józseí rajza 



- Könnyítsen a lelkén! 


Összecsapott 

tatarozás 

A béiház lassan vetkezik, 
Állványzatát lebontja, 

A fákat és a vasakat I 

Rakja zörgő halomba. 

De jó, hogy nincsen tócsa itt, 
Esők remegő tükre ... 

Míg poros előtte a tér, 

E vén ház addig büszke. 

Aztán ha meglátta magán 
Az ócska, sárga inget, 

Megint huzatos és rideg, 
Dormögő lesz itt minden. 

Darázs Endre 



LE A BÜROKRÁCIÁVAL! 

HOL LAKOM ÉN ... ? 


Tizenhét eve lakom az An- 
ker-közben. Legalábbis eddig 
azt hittem, hogy ott lakom. De 
megyek valamelyik nap haza 
gépkocsin a Majakovszkij utca 
felől, azt kérdi a sasszemű, ifjú 
gépkocsivezető: 

- Hol is lakik az elvtárs? 

Mondom: az Anker közben. 

- Csak lakott! - mondja erre 
ő. - Most már a Bajcsy-Zsi- 
linszky közben lakik. 

És felmutat az Anker palota 
Majakovszkij utcai sarkára, ahol 
valóban ott virít a magasban a 
tábla: 

| BAJCSY-ZSILINSZKY KÖZ 

- Ejnye! - mordulok erre 
magamban - semmi értesítés, se 
újság, se rádió, az ember egy 
szép napon rájön, hogy megvál¬ 
tozott a címe. Átvillan az 
agyamon a levelezés, a kü¬ 
lönböző magán cs hivatalos ira¬ 
tok átcímzcsének babramunkája, 
s kicsit mérges vagyok. Elvégre 
valami közöm nekem is van hoz¬ 
zá, illenék velem is közölni, 
hogy milyen közben lakom ... 

Kimegyek az erkélyre, hogy 
kiszcllőztcsscm a fejemet. Erké¬ 
lyem a Bajcsy-Zsilinszky út sar¬ 
kára néz. Bámészkodom, néz- 
dclődök, egyszer csak mit lá¬ 
tok? A szemben levő házfalon 
szép f ényes utcatábla: 

ANKER KOZ | 


Ez kissé megzavar. Most már 
tisztázni szeretném, hogy tulaj¬ 
donképpen hol lakom. Leszala¬ 
dok az utcára, megnézem a 
Bajcsy-Zsilinszky úti saroknak 
azt az oldalát is, ahol az erké¬ 
lyem van. Az utcatábla szövege 
azon is: Anker köz. Gyors ka¬ 
nyarral végigsietek a kétessé 
vált nevű közön, s megállapí¬ 
tom, hogy a Majakovszkij utcai 
sarok páros oldala a tábla sze¬ 
rint: Anker köz, a páratlan ol¬ 
dala, ahová a Majakovszkij utca 
mélyéről érkező sasszemű gép¬ 
kocsivezető felpillantott: Bajcsy- 
Zsilinszky köz. Tehát, ha az ut¬ 
cák elnevezése szavazattöbbség¬ 
gel dőlne el, akkor 3:1 abszolút 
többséggel maradna az Anker 
köz. Ez esetben a Bajcsy-Zsi¬ 
linszky köz táblát sürgősen el 
kellene távolítani. 

Annál is inkább, mert ugyan¬ 
csak a VI. kerületben, a Lázár 
utca és az Ó utca között van 
egy, mind a négy sarkán azonos 
táblával jelzett Bajcsy-Zsilinszky 
köz, s szerintem ugyanabban a 
kerületben azonos nevű közből 
még egy cs egynegyed is sok. 

Békés István 

azelőtt VI., Anker köz 2. sz. 
alatti lakos, de most nem tudja 
biztosan . . . 


Idegenforgalom 

Pusztai Pál rajza 



- Jöjjön, Miss, ebben a sötétben nem látom, mit mond . . . 

Robinson 


A gyümölcs útja a fogyasztóig 




Az íróasztal mögött ülő 
megnyerő külsejű férfi, a 
gyár igazgatója, felnézett 
irataiból, és hellyel kínált. 

— Lopás ügyben? 

— Igen — bólintottam. — 
Az önök emberei ma dél¬ 
előtt cl tulajdonítottak egy 
kisbaltát a mi üzemünkből. 

Hitetlenkedő fény csil¬ 
lant meg a barna szemek¬ 
ben. 

— A mi embereink?! 
Egy kisbaltát?! Nincs itt 
valami tévedés? 

— Ez a zord igazság, ké¬ 
rem. A kisbalta a kazánház 
előterében, a földön he¬ 
vert, onnan emelték el. A 
fűtő látta is, de mire oda¬ 
ért... 

— És azonkívül semmi 
mást nem loptak? — vágott 
szavamba izgatottan a ven¬ 
déglátóm. — Csak egy kis¬ 
baltát? Ez biztos? Egyet¬ 
len icurka-picurka kisbal¬ 
tát? 

— Kisbalta volt, de nem 
icurka-picurka — helyes¬ 
bítettem óvatosan. — Kitű¬ 


nően lehetett vele gyújtóst 
aprítani. Leltári tárgy, 
nyolcvankét forint. 

— Hát ez nagyszerű! — 
kiáltott fel boldogan az 
igazgató. — Kisbaltát lop¬ 
tak a fiúk! Egyetlenegy 
kisbaltát! 

Kilépett az íróasztala 
mögül, fütyörészve sétált 
fel-alá a szobában. Aztán 
megállt előttem. 

— Tudja, hogy mit jelent 
ez, kedves barátom? 

— Hogyne — feleltem.— 
Vagy visszaadják a kisbal¬ 
tát, vagy kártérítést fizet¬ 
nek. 

Legyintett. 

— Ez ötödrendű kérdés. 
A fő, hogy megtört a jég! 
Minőségi ugrás következett 
be az embereim gondolko¬ 
dásában! Nálunk eddig az 
volt a különösen sajnálatos 


gyakorlat, hogy aki lopásra 
adta a fejét, csak nagy té¬ 
telekkel foglalkozott. Gyá¬ 
ron belül is, gyáron kívül 
is. 

— És ön ezt tűrte? — 
kiáltottam felháborodva. 

Széttárta karjait. 

— Mit tehettem volna? 
Ha adminisztratív rend¬ 
szabályokat léptetek életbe, 
a bizalmatlanság és a gya- 

nakvás légkörét teremtem 
meg, és ennek a termelő 
munka látja kárát. Inkább 
a felvilágosítás, a meggyő¬ 


zés fegyverét állítottam 
csatasorba. Hosszú, fárad¬ 
ságos munkámnak ma ter¬ 
mett az első gyümölcse. A 
kisbalta! Érti? Kezdenek 
rátérni az apróságokra! 
Csökkentik az adagot! Ha 
ez az egészséges folyamat 
tovább tart, talán néhány 
év alatt teljesen leszoknak 
káros szenvedélyükről. Szé¬ 
pen, fokozatosan. 

Felcserrent a telefon. 

Elnézést kérő mosollyal a 
készülékhez lépett, füléhez 
emelte a hallgatót. 

Pár pillanat múltán arcá¬ 
ról lehervadt a mosoly. 
Lassan helyére tette a 
kagylót. 

— Ügy látszik, — szólt 
halkan —, kicsit korai volt 
az öröm. Most értesítettek, 
hogy az ebédszünet alatt 
eltűnt a portásfülkénk. 
De azért a kisbalta mégis 
jelent valamit! Valami új¬ 
nak a kezdetét. 

Kürti András 


Felvágós 


Albérlet-keresés 





























MEGKÉRDEZTÜK MUNKATÁRSAINKAT: 



Szeretnének-e a jövőbe látni? 


Nem, mert akkor máris szakí¬ 
tanom kellene legjobb barátaim¬ 
mal. 

K. A. 


Nagyon, Idáig ugyanis mindig 
cső után vettem köpönyeget. 


Minek? Mindent tudok. A fele¬ 
ségem gyakran mondogatja: „Ha 
így szórod a pénzt, szép kis jövő 
vár ránk!” 

M. Gy. 

Ráérek utólag is megtudni a vi¬ 
lág eseményeit . 


Igen. A lottószámok miatt. 


Jövője válogatja 


Máris a jövőbe látok: október 
közepén ismét színes lesz a Ludas 
Matyi. 

F. Gy. 


Szeretnék. A szomszédomban 
lakik ugyanis egy jósnő, és há¬ 
romszor annyit keres, mint én. 


(lei Paris) 


Csak rövid távon. Holnapra mo¬ 
zijegyem van. 

G. Sz. 


Még csak az hiányzik! Nem 
elég , hogy ismerem a múltamat? 

- Halló, porta? Kérek egy másik szo¬ 
bát! Ez kigyulladt! 

(Sunday Express) 


ww 


- Ide figyeljen, fiatalember! Maga nekem ne mondja azt, 
hogy nincs semmi bajom! Én már akkor súlyos beteg voltam, 
amikor maga még a világon se volt. 

(Sunday Express) 


AUTÓSTOP CSÚCSFORGALOMBAN 


KARAKÁN EMBER 


- Köszönjük szépen, de nagyon sietünk, innen már 
gyalog megyünk. 

(Punén) 


- Ne erőszakoskodj, Paul! Inkább húzódjunk hátrább 
pái méterrel. 

(New Yorfcer) 










































